qundao/data-zh-poetry huggingface dataset:
喜黄鹤楼新成
作者：程封
朝代：清
体裁：七言律诗

楼际重听汉水声，四窗依旧白云生。当年玉笛重吹彻，此日朱甍又落成。江上渺茫仙子路，山前荒废楚王城。登临不禁悲今古，犹见晴川树影横。
暮相思
作者：程封
朝代：清

行行燕子矶，风潮夜将发。天寒四野迷，独坐舟中月。缄情不得寄，残钟听来歇。
登晴川阁
作者：程封
朝代：清

帆影高低过石头，看云合上几层楼。空江易作三春雨，古岸微同六代秋。大别山于窗牖入，武昌城向画图收。登临不用伤怀抱，矶下何人著钓钩。
卢象升祠联
作者：程小琴
朝代：清
体裁：联

在明庄烈朝内外交讧，北援南征，伟哉大人物；与周平西祠后先相望，忠魂毅魄，壮此好溪山。
拟古
作者：程尚濂
朝代：清

物生任自然，道在因其利。治水禹何神，行之以无事。灵蠢万不齐，本难道里计。因物而付物，尚毋凿以智。酒醴与盐梅，和羹赖调剂。熊以食盐死，獭以饮酒毙。盐酒宁鸩毒，彼固非其类。禀或狂狷殊，克亦刚柔异。治龋乃割唇，膝痒竟搔背。枘凿本不入，参商复何怪。胶柱真徒劳，畴为决聋？。弗作上头。余亦栖栖者，天涯尚滞淫。每闻烟鹤唳，时作水龙吟。梗泛沟中断，材惊爨下音。名山谁不负，为尔一登临。
拟古·其一
作者：程尚濂
朝代：清

物生任自然，道在因其利。治水禹何神，行之以无事。灵蠢万不齐，本难道里计。因物而付物，尚毋凿以智。酒醴与盐梅，和羹赖调剂。熊以食盐死，獭以饮酒毙。盐酒宁鸩毒，彼固非其类。禀或狂狷殊，克亦刚柔异。治龋乃割唇，膝痒竟搔背。枘凿本不入，参商复何怪。胶柱真徒劳，畴为决聋？。弗作上头。
拟古·其一
作者：程尚濂
朝代：清
体裁：古风

物生任自然，道在因其利。治水禹何神，行之以无事。灵蠢万不齐，本难道里计。因物而付物，尚毋凿以智。酒醴与盐梅，和羹赖调剂。熊以食盐死，獭以饮酒毙。盐酒宁鸩毒，彼固非其类。禀或狂狷殊，克亦刚柔异。治龋乃割唇，膝痒竟搔背。枘凿本不入，参商复何怪。胶柱真徒劳，畴为决聋𪖣。弗作上头。
拟古·其二
作者：程尚濂
朝代：清

余亦栖栖者，天涯尚滞淫。每闻烟鹤唳，时作水龙吟。梗泛沟中断，材惊爨下音。名山谁不负，为尔一登临。
秦夫人砚歌为云楣赋
作者：程尚濂
朝代：清

秦夫人，真将军，将军能武兼能文。白杆纵横万人敌，奇功书作垂天云。生小学书仍学剑，草檄飞章留一砚。片石真同玉带生，血染隃麋泪如霰。一出平播州，再出歼奢酋。河山破碎箭满眼，乃欲孱妇补此已缺之金瓯。督师早以蜀为壑，中丞已入贼之橐。请缨则易借箸难，万夫之雄一个弱。孤军慷慨先勤王，努力撑拄支危疆。平台召对诚仅事，况复宸翰垂煌煌。云楣居士拜祠庙，古木荒烟一凭吊。感尔高歌泣鬼神，琼瑶竟效投桃报。砚修七寸广半之，古制浑浑森角圭。惜哉将军遗墨尽煨烬，岿然此砚独与名山垂。我来为尔摩挲久，虹气犹疑贯星斗。木兰从军宁复论，纷纷列女谁能偶。圣朝史笔何嶙峋，特标一传褒殊勋。砚乎砚乎，万古不朽齐贞珉。
明发疁城招王子翌思小饮
作者：程尹起
朝代：清

谢却折腰米，开尝瓮面春。隔篱呼共醉，明日是行人。
解组书怀
作者：程尹起
朝代：清

自笑操刀拙，经年客梦长。乡心传雁字，宦辙险羊肠。老去花朝露，归来菊晚霜。莫荒畦畔秫，寄语旧高阳。
春兴
作者：程岫
朝代：清
体裁：古风

溪流颇无赖，半夜作雨声。屋角一鸟啼，始知今日晴。兴来何所待，著屐出门行。萋萋碧草长，冉冉春风生。山径绝来客，嘉树自发荣。我欲攀其枝，睍睆闻流莺。
杂诗
作者：程岫
朝代：清

木棉初种时，其子皆露天。意在衣被人，不肯为人怜。我行忽见之，三叹心惕然。感此复再拜，草中有大贤。丈夫生宇内，岂止图自全。鹑衣瓮牗下，措意在八埏。杯水虽至微，味亦同深渊。泰山非不高，远视等一卷。但使志今存，何必快目前。惜哉彼下士，白发守遗编。
赠徐凤麓
作者：程岫
朝代：清

积雨消春日，羁人叹暮年。淮流寒照树，乡梦夜闻鹃。旧业浮云外，游装短棹前。亲知零落尽，去住总凄然。
龙潭
作者：程崟
朝代：清
体裁：五言绝句

潭底云千尺，山头雨四围。忽闻空谷响，如有老龙归。
题黄鹤楼
作者：程希唐
朝代：清
体裁：联

漫诩才华夸武库；还将德行问文昌。
挽张之洞联
作者：程庆霖
朝代：清
体裁：联

板荡忾中原，一个臣力砥狂澜，欧亚盛传贤相业；樗庸隶帡幪，二十载恩深门馆，云霄恸失老成型。
咏史
作者：程庭
朝代：清

山头冻雀语含凄，陵庙荒凉渡渭时。何负朱三还作贼，箕裘偏自五经儿。三垂冈上酒频酾，钟虡还瞻旧羽仪。一扫横尸三十里，军中怕杀李鸦儿。俛首儿皇剧可怜，石郎千载负余膻。空传十万横磨剑，却陷卢龙四百年。
咏史·其一
作者：程庭
朝代：清

山头冻雀语含凄，陵庙荒凉渡渭时。何负朱三还作贼，箕裘偏自五经儿。
咏史·其三
作者：程庭
朝代：清

俛首儿皇剧可怜，石郎千载负余膻。空传十万横磨剑，却陷卢龙四百年。
咏史·其二
作者：程庭
朝代：清

三垂冈上酒频酾，钟虡还瞻旧羽仪。一扫横尸三十里，军中怕杀李鸦儿。
无题效义山体
作者：程庭
朝代：清

幽兰咽露漂嫣紫，雌凤凄吟秋月死。富平年少娇无愁，一生玉软迷花底。十二峰头聚碧烟，弹破湘江五十弦。青陵台下双栖鸟，不化鸳鸯化杜鹃。无情网罥秋千索，行骢莫绾游丝弱。散云团雪不成声，银瓶绠断蛟龙攫。玉钩斜湿疏疏雨，笙囊绣袜埋香土。横塘西畔袅西风，莲花褪尽莲房苦。
泊木渎镇
作者：程庭
朝代：清

小桥通野市，远岫入溪烟。僧磬夜初静，渔镫人未眠。长腰炊玉粒，缩顶煮银鳊。愿得携琴酒，牵萝葺一椽。
武林怀古
作者：程廷祚
朝代：清

一自休兵国怨除，君王酣醉九重居。云开凤岭笙歌满，梦冷龙城驿使疏。海日忽惊宫漏尽，春潮犹笑将坛虚。谁知立马吴山客，不惜千金买谏书。
赠顾进士复初
作者：程廷祚
朝代：清

宪庙昔临御，恩波覃八极。涣汗其大号，丘园交束帛。维时承平久，化成迈往昔。里巷闻弦歌，穷陬务修饬。闻命各戒装，争先赴上国。儒冠既峨峨，征车复奕奕。或怀随侯珠，或握荆山璧。或披兰苕新，或掣沧海碧。鸣佩集丹陛，心情接虹霓。就中星斗寒，钜儒出无锡。读书破万卷，性同杜氏癖。著述穷岁年，钻研入无隙。宣尼生周季，仰窥王迹熄。然后作《春秋》，万古垂法式。笔削见是非，义存三代直，当时游夏辈，欲赞空太息。如何后世人，无端奋私臆。丘明见国史，事实颇能核。傅会虽有时，网罗著劳绩。齐鲁多陋儒，厥惟高与赤。邹夹未有书，莫由问得失。三家遂鼎峙，左氏仍后植。自兹口说腾，圣经嗟晦蚀。功令尊胡氏，学子守之墨。首先革周正，先圣宁蹙额。一褒复一贬，诪张令人惑。褒贬本所无，安用常唧唧。忍使日月光，蔽亏重云黑。先生蹶然兴，扫除不遗力。百家咸披靡，似用大师克。煌煌大事表，卷轴日盈积。发愤阐阙文，尘埃教荡涤。曲说从此废，禾稼驱螟螣。上则考天时，殷勤补长历。下则综形势，聚来图疆域。僣礼与败度，乱贼暨戎翟。事事关大义，胪列各就职。载观交兵篇，往来正如织。旌旗犹在眼，开卷若凭轼。晋楚争夏盟，宋郑困行役。向戌忽弭兵，难免司城责。五材民并用，戒惧存法则。霸统经再变，王猷竟永塞。人欲日横流，瞻乌更谁适。窃取有深意，肯令鲰生识。君书出虽晚，重到杏坛侧。钟磬铿然鸣，清音动四壁。忆昔鸿词徵，余亦预末席。客居郊坛西，颇爱厥境僻。凉风下庭梧，朝昏玩义画。冥会待悬解，忽然尘虑释。与君偕罢归，十载卧泉石。著书曩未成，今也喜大获。假令留青琐，兹业谅俱寂。深荷皇天慈，慨然增感激。
满江红
作者：程开泰
朝代：清

少日交游，屈指数、零丁有几。堪痛是、召平老去，子安又逝。宿草已干红泪迹，才人易郁青霞气。叹人生，华屋与山丘，须臾耳。南皮宴，今休矣。西江客，归犹未。讶西华葛帔，一寒至此。风雪漫天空踯躅，江湖到处增憔悴。问年来，多少死生愁，长江水。
题墨龙
作者：程开镇
朝代：清

惊风拍岸势漫漫，大地真成墨一团。直使乾坤留浑沌，故教雷雨供波澜。为霖天许昂头近，出岫云都住脚难。飞上禹门人不觉，依然壁上等闲看。
挽张之洞联
作者：程德全
朝代：清
体裁：联

勋名合伊葛而三，乐以天下，忧以天下；学术萃亚欧为一，前无古人，后无古人。
挽张百熙联
作者：程德全
朝代：清
体裁：联

一篇原道，八代起衰，学界广心传，仰北斗泰山，举世共宗韩祭酒；万里师门，三年疆寄，京华回首望，痛榱崩栋折，斯文顿失鲁灵光。
通州河楼联
作者：程德润
朝代：清
体裁：联

高处不胜寒，溯沙鸟风帆，七十二沽丁字水；夕阳无限好，对燕云蓟树，百千万叠米家山。
挽妻联
作者：程德祺
朝代：清
体裁：联

苦我尽头，只余薄命糟糠，亦归天上；劝君来世，不是封侯夫婿，莫到人间。
山行有怀雨农兼寄春卿
作者：程怀璟
朝代：清

高山生自云，山为云气拥。天风一吹荡，云挟山欲动。无意入云中，湿烟如海涌。古树郁苍翠，危石露巃嵷。时闻鸣鹤声，疑蹑仙人踵。仰窥天近远，一气接澒洞。出云复入云，马首双耳耸。我欲袖云归，妙手莫能捧。羡子山中人，著书得几种。尽日看云飞，心清绝俗冗。
游侠曲
作者：程怀璟
朝代：清

醉解千金貂，飞控五花马。大雪满天山，射虎天山下。
黄鹤楼
作者：程怀璟
朝代：清
体裁：五言律诗

黄鹤自高翥，往来人倚楼。天光涵水气，山势锁江流。诗搁千年笔，仙吹一笛秋。梅花寒不落，古韵访矶头。
庾岭张九龄祠联
作者：程恩泽
朝代：清
体裁：联

王道荡平通岭表；相公风度想梅花。
戊子八月十四夜偕祁春浦中允昆明湖踏月
作者：程恩泽
朝代：清

秋生玉宇琼楼夜，月在长杨五柞间。黑处树阴明处水，红皆台影碧皆山。几年官酎侵铜斗，一日春雷响兽镮。似此萧间仍富艳，何劳清梦恋江关。
挽戴敦元联
作者：程恩泽
朝代：清
体裁：联

贵为尚书，俭若寒士，扬历四十年，其趋公忘寝食，忠矣；幼称神童，老推名宿，横览八千卷，独精算通天人，伟哉。
挽梁章钜妻郑夫人联
作者：程恩泽
朝代：清
体裁：联

淑德称女师，孝著郑经，礼修梁案；令名相夫子，泽流三党，絮被万家。
文昌庙联
作者：程恩泽
朝代：清
体裁：联

宇宙大文章，源从孝友；古今名将相，气作星辰。
沈栗仲同年宰酃县以弦歌化之邑能鼓雅琴者四十余人其治可想以诗赠之
作者：程恩泽
朝代：清

一夫弦歌千室鸣，古有单父东武城。三代以还无此声，此声能使王侯贞。间暇无事修太平，化我鸱枭哺所生。云秋之水北入深，上有神父秉《周礼》。攫深醳愉万事理，偶欲登高临渌水。诸生十百希厥旨，路人咸诧问所以，指丝桐曰命之矣。茆厂夜月弹流泉，杼声书声相纠缠。稍涉北鄙便自愧，何况洙泗龂龂焉。邦君凭轩赓古篇，邦人和之如众仙。趣拜炎陵求练弦，剪其青牛剉双角。夔襄荐技斑倕镌，神农大笑投赭鞭，此调不传数千年。恨君不识袁孝尼，恨我不识元鲁山。《于蔿于》曲已遍诵，《广陵》妙散胡可悭。不成章我亦不作，但欲博我高堂欢。进观君艺何斑斓，能诗书画奕剑丸。所可测者器数间，不可测者海波澜。廿年同举今甫面，冰雪同清铁同鍊。愔愔琴德美可眷，君山岂受宣平荐。五技都穷卧花县，何当密友罗曲宴，三叠胎仙舞深院。座中那有钟子期，祇有鼾齁侧冠弁。
沈阴
作者：程恩泽
朝代：清

沈阴不散地埋忧，冷雨三旬苦未休。幸不侵陵农事晚，已难消受旅人愁。芦花湿处哀鸿泣，蕉炬炎时冻雀投。却诧北风如虎怒，尽吹清泪落南州。
渐冉
作者：程恩泽
朝代：清

渐冉春如许，轻寒勒不归。风随饧笛转，月傍纸鸢飞。奇石无一语，乔松今十围。九衢镫火夜，衰病梦魂非。
游宝藏寺清凉厂
作者：程恩泽
朝代：清

两峰忽破处，一榭明以敞。虚无尽齐一，万绿与天荡。高楼出头角，圆水画盆盎。塔影随烟细，城齿齧云上。九重莲万井，五色日晃朗。庆霄龙虎气，人定自来往。天苑几处罗，琼树夹金榜。灵风山背至，盛夏萃森爽。雪泉与月夕，清景劳梦想。谁将千里目，舒卷一指掌。凭高岂不快，望远失之恍。见牛不见睫，离朱同象罔。三叹返幽寂，钟鱼正交响。
粤东杂感
作者：程恩泽
朝代：清

外藩吉利最雄猜，坐卧高楼互市开。有尽兼金倾海去，无端奇货挟山来。五郡水旱多逋券，群贾雍容内乏财。只合年年茶药馥，换伊一一米船回。天生灵草阿芙蓉，要与饔飧竞大功。豪士万金销夜月，乞儿九死醉春风。香飞海舶关津裕，力走天涯货贝通。抵得瞢腾兵燹劫，半收猿鹤半沙虫。
西平道中
作者：程恩泽
朝代：清

刺促成何事，差池不可齐。功名上蔡犬，岁月汝南鸡。种种怜秋发，纷纷悯夏畦。谁欤佩霜剑，淬砺向棠溪。
贺程祖洛父90寿联
作者：程恩泽
朝代：清
体裁：联

六秩翁侍九重亲，况伉俪偕老子孙贤，问内外贵僚，谁同大福；七闽歌兼两浙舞，合兖豫去思吴楚颂，愿东南吉曜，直丽中台。
贺陶澍60寿联
作者：程恩泽
朝代：清
体裁：联

海涵地负之才，文章博辨，议论雄伟；春温秋肃之政，动用县解，静专直方。
贺龚丽正70寿联
作者：程恩泽
朝代：清
体裁：联

使君政比龚渤海；有子才如班孟坚。
赠朱珔联
作者：程恩泽
朝代：清
体裁：联

东壁仰儒风，正色却邪蒿之纂；南天培士气，高文扶大雅之轮。
赠林则徐联
作者：程恩泽
朝代：清
体裁：联

理事若作真书，绵密无间；爱民如保赤子；体会入微。
赠梁章钜联
作者：程恩泽
朝代：清
体裁：联

南中喜得秦淮海；天下愿识韩荆州。
赠梁章钜联
作者：程恩泽
朝代：清
体裁：联

名辈出枢垣，本杜断房谋，陶甄南国；鸿才领词坫，有欧书韩句，濡染东吴。
赠梁章钜联
作者：程恩泽
朝代：清
体裁：联

洪容斋随笔成书，实著作之渊海；范致能骖鸾有录，比宦游于神仙。
赠梁章钜联
作者：程恩泽
朝代：清
体裁：联

霖雨东兴，枢密上才开远略；好风西笑，湖山秀句带边声。
赠谭光祜联
作者：程恩泽
朝代：清
体裁：联

赤手拔鲸牙，卅载诗名领海内；深心托凤口，九天箫响落人间。
赠贺长龄联
作者：程恩泽
朝代：清
体裁：联

以孝去，以忠来，到处苍生望霖雨；是贤臣，是学者，一编经世出名山。
赠郑祖琛联
作者：程恩泽
朝代：清
体裁：联

玉敦主诗盟，正东阁梅开，墨花全湿；筱骖迎使节，适西山云起，甘雨重来。
雨盛不果游燕子矶次杨子坚韵
作者：程恩泽
朝代：清

江干青枫化为霞，秋水以外皆春花。中有一矶挂林杪，道是银汉飞来槎。撑突万古碍星月，啸呼六代争龙蛇。峭壁垂云幻锦绣，丛樯似戟纷杈丫。摇摇幢风佛倚阁，渺渺芦雪鸿为家。昔游正借夏绿里，时有好鸟衔余葩。今偕诗仙蜡双屐，先唤渔父同杖拿。谁知冷雨锁荒寂，三日都打回风挝。涎涎燕尾不可见，摄山一角沈天涯。诗仙不到山不绿，得无象车不受夸。君乎琢句苔石破，我亦题竹风鸦斜。
雨盛不果游燕子矶次杨子坚韵
作者：程恩泽
朝代：清
体裁：古风

江干青枫化为霞，秋水以外皆春花。中有一矶挂林杪，道是银汉飞来槎。撑突万古碍星月，啸呼六代争龙蛇。峭壁垂云幻锦绣，丛樯似戟纷杈桠。摇摇幢风佛倚阁，渺渺芦雪鸿为家。昔游正借夏绿里，时有好鸟衔余葩。今偕诗仙蜡双屐，先唤渔父同杖拿。谁知冷雨锁荒寂，三日都打回风挝。涏涏燕尾不可见，摄山一角沈天涯。诗仙不到山不绿，得无象车不受夸。君乎琢句苔石破，我亦题竹风鸦斜。
题郎海西画马
作者：程恩泽
朝代：清

吾闻天马不受绊，谁欤操此青丝缰。拂耳顿足三万里，草头一点西风长。绝其刍豆傥能走，世岂复有豢龙手。玉镶金錽朱排沫，一战功成骨先朽。伯乐不及支公癖，放与逍遥啖春碧。汗血全乾四蹄重，不使银鞍覆虎脊。得无覂驾更齧膝，致令画者三掷笔。画者乃今曹将军，能通马语取马神。飘飘尾鬣堆若云，蓄怒未许奚官驯。猛士掣之力不均，祇恐绳绝飞且奔。海西所画已难得，何况骐驎出西极。君不见骐驎出西极，又言在德不在力。
采石李翰林墓
作者：程文正
朝代：清

苍苍松柏绕层岑，谢朓青山葬翰林。天子呼来犹得谤，世人欲杀亦知音。烟迷墓杳渔樵路，月照楼空江海心。鹦鹉鸬鹚杯杓好，死生有约酒星沉。
钱王庙
作者：程文正
朝代：清

霸业分星占斗牛，当年气盖海山秋。三千客自知罗隐，四十州空问贯休。铁箭尚藏遗庙在，锦衣谁似故乡游？残碑有字还堪读，玉局鸿文笔力遒。
关帝庙联
作者：程文淦
朝代：清
体裁：联

当时诸葛大名，荒祠古柏，嗟回首万牛，何如汉寿亭垂，遍开兰若；此地洞天小有，绝壁修篁，肃临风千纛，休比武陵源藐，空说桃花。
大观亭联
作者：程文炳
朝代：清
体裁：联

片土寄忠魂，听栏前万马江声，滚滚惊疑钲鼓动；孤城销战气，指窗外二龙山影，苍苍飞入酒樽来。
大观亭联
作者：程文炳
朝代：清
体裁：联

片土寄忠魂，听槛前万马江声，滚滚惊疑征鼓动；孤城销战气，指窗外二龙山影，苍苍飞入酒杯来。
挽任兰生公
作者：程文炳
朝代：清
体裁：联

颍川据皖水上游，粟无狼戾，泽有哀鸿，饥溺廑宸衷，方闻捧檄之官，再起东山劳谢傅；观察是中兴人杰，江左联镳，淮南借箸，典型深梦想，差等出师未捷，顿教异地哭钟期。
挽彭玉麟联
作者：程文炳
朝代：清
体裁：联

三代下无此完人，不爱官，不爱钱，正气常存，建业东南谁与匹；半生来忝邀知遇，或教忠，或教孝，大星遽陨，同悲梁木我尤深。
挽彭玉麟联
作者：程方矩
朝代：清
体裁：联

水师建百战奇勋，初靖江湖烽燧，晚平岭海波涛，秉一麾以存制兼圻，拜爵不居官，亘古功臣真创格；风度表三朝朔望，远堪韩范颉颃，近与左曾伯仲，起诸生而跻大司马，盛名绝浮议，中兴元老是完人。
孔水洞
作者：程日葵
朝代：清
体裁：古风

渊明记桃源，疑幻复疑仙。不识最灵境，安用仙则然。大约俗不入，即此别有天。翳彼孔水洞，旷废几何年。既入闻丝竹，胡为惧不前。将留隐君子，僻处石堂烟。饭屑泛胡麻，夹岸桃花妍。隐约在人世，而无尘土膻。浮舟使得入，往来已骈肩。闻声惟却棹，避世庶乃全。夜深灵籁寂，明月照幽川。
挽张之洞联
作者：程明超
朝代：清
体裁：联

公昔师保万民，伯仲之间见伊吕；天不慭遗一老，讴吟下招遣巫阳。
光尧玉碗歌
作者：程晋芳
朝代：清

畴昔曾读《浯溪诗》，建炎酒觯咏汝瓷。浮青滴翠但想像，何来玉碗光陆离。文曰光尧法大篆，遍体莹洁如凝脂。当唇一寸独纯赤，晴雪影里红霞披。六陵夜发异宝出，制造想自淳熙时。狸奴一蹴癯者帝，虽非己出诚佳儿。老作闲人谢机务，忘忧便面时自怡。是时戎马稀游牧，不厌偏安保南服。鱼脆初陈安嫂羹，雪香更进梅花粥。料应此碗列长筵，翠釜银盘错彩鲜。不知侑食徵歌夕，可忆冰山雪窖天。吁嗟寿皇真令主，一饭何曾忘中土。岳韩去后更无人，怪底金瓯缺难补。即看孝养备情文，尊号堂堂媲放勋。兰枻红鹃芳掩冉，龟儿雁翅舞缤纷。君不见杯羹且望分强敌，拥彗迎门何踧。又不见南内凄凉蜀道归，自调龙笛教张徽。岂如聚景园中风景异，引觞遥挹蓬莱翠。玩好先呈德寿宫，山陵杂置温明器。沈叹重华积草痕，琼卮堕后缺晨昏。老臣泪浥云衣湿，天道悠悠未可论。
招均弼笥河小饮
作者：程晋芳
朝代：清

炙砚旋冰炉易烬，连朝始是十分寒。颠风绕屋作雷吼，碎月浸阶疑雪残。呵手仍烦长袖护，褰帷时取故书看。韭芽细煮松醪熟，可少同心话岁阑。
放歌
作者：程晋芳
朝代：清

老夫行年五十一，百无一能祇捉笔。奏牍连行乌作焉，官书纂义十遗七。讥姗谴诃杂然至，时复关门引微疾。季冬行及仲冬毕，风紧檐头吹觱篥。毡帘布幄下层层，宛尔重绵裹虮虱。诗骚子史罗满架，嗜若儿曹慕梨栗，审音高下勘《唐韵》，断义精粗申汉律。眼底清明翳障除，胸中磊砢光怪出。自有萧闲自弗耽，日日从人甘缚桎。不求空山饵芝术，不理荒园种柑橘。待筑书楼四五间，井深汲用长绳繘。朝光荧荧花散苾，夜深沈沈烛挑堲。数瓯白粥可扶身，三尺乌皮足容膝。视死生如经旦暮，贫贱知非难人术。生平茹檗同食蜜，谁信莲枯犹有蔤。蹊田正好为饭牛，啖菹行且潜吞蛭。掉首终惭出世迟，白发盈颠不堪栉。吴门烟水一千顷，何日归舟月涓吉。吾蛇尚在喜方溢，吾舌犹存语毋失。窗前雪花洒蒙密，起舞长歌用自逸，欹枕懵腾上初日。
景泰发蓝唾壶歌
作者：程晋芳
朝代：清

发蓝制本拂菻国，字随音转恒讹乖。景泰仿造特精丽，昨偶把玩从西街。圆仪仰俯利开阖，黝光自莹非摩揩。洪炉鼓铸仅七载，渐忘边警耽淫哇。有如金花床上坐，鸡犀翠羽当前排。卫侯彀定避余秽，魏皇吐亦生芳荄。窃黄小白加涂饰，涌现苍岩古苔色。海南事事尊法轮，描画红莲绕香国。从知如意难敲破，缘以胎铜坚不愞。云雷四面隐文章，珠玉九天承咳垂。寡兄此际闭南城，捉发初无叔武迎。镀梁绣袋谗方构，牙盒金钱赏未行。镕铁键门同范器，石徐唾手图功易。示喜徒传进粥瓯，灌神不改扬瑶觯。当时佣匠厕卿贰，此技知经谁考艺。钱唐司马善匡扶，寒？何曾忠武异。翠汁筼筜授秘方，讵闻御物同颁赐。吴言宰相工细唾，讔语阉人示十字。多年陵冢上牛羊，流沫无人诵碑记。苏勃泥青巧刮磨，区区鉴赏类宣和。宫人岂少灵芸泪，但洒秋池化碧波。
景泰发蓝唾壶歌
作者：程晋芳
朝代：清
体裁：古风

发蓝制本拂菻国，字随音转恒讹乖。景泰仿造特精丽，昨偶把玩从西街。圆仪仰俯利开阖，黝光自莹非摩揩。洪炉鼓铸仅七载，渐忘边警耽淫哇。有如金花床上坐，鸡犀翠羽当前排。卫侯彀定避余秽，魏皇吐亦生芳荄。窃黄小白加涂饰，涌现苍岩古苔色。海南事事尊法轮，描画红莲绕香国。从知如意难敲破，缘以胎铜坚不愞。云雷四面隐文章，珠玉九天承咳垂。寡兄此际闭南城，捉发初无叔武迎。镀梁绣袋谗方构，牙盒金钱赏未行。镕铁键门同范器，石徐唾手图功易。示喜徒传进粥瓯，灌神不改扬瑶觯。当时佣匠厕卿贰，此技知经谁考艺。钱唐司马善匡扶，寒𠻳何曾忠武异。翠汁筼筜授秘方，讵闻御物同颁赐。吴言宰相工细唾，讔语阉人示十字。多年陵冢上牛羊，流沫无人诵碑记。苏勃泥青巧刮磨，区区鉴赏类宣和。宫人岂少灵芸泪，但洒秋池化碧波。
有怀韩伯慧
作者：程晋芳
朝代：清

清淮握手暂逡巡，鬓发惊看渐染银。文物雕锼亏福命，江山萧瑟老才人。孤琴泛雪谁倾耳，雄剑如虹自绕身。归去苏阊门巷冷，绿槐深映旧家春。
次韵陈直方见赠即送南归
作者：程晋芳
朝代：清

草草相逢袂遽分，人中淳粹比崔群。一编绿字欣初觏，三叹朱弦久不闻。春雨太繁怜作客，梅花正好未留君。江南故旧知垂忆，为道沈吟对楚云。
独游清凉寺
作者：程晋芳
朝代：清

祇洹出人境，暇日聊探寻。残雪覆檐瓦，不知春气深。稍稍水鸣涧，淅淅风生林。澹然冥群想，对此松柏阴。萝月自延赏，山禽多夕吟。孤亭峙空祭，更指遥峰岑。
移居
作者：程晋芳
朝代：清

择木孤禽岂易安，每缘风劲虑巢宽。眼明乍指琉璃界，襟净旁瞻薜荔坛。室小闺人传语竞，巷偏客子出车难。深宵始觉南荣好，处处支窗有月看。风前小酹别花卮，已是丁香破粉时。知尔依人情不浅，惭予入骨俗难医。过头竹记携罂灌，空腹榆经倚槛窥。辛苦山僧行脚惯，抚筇循玩去迟迟。厂东西畔结深庐，藏海微身一叶如。听鼓趋衙尘扰扰，打钟吃饭步徐徐。势家歇马评珍玩，冷客摊钱问故书。傥趁春镫倦游历，煮茶烧笋幸过余。
移居·其一
作者：程晋芳
朝代：清

择木孤禽岂易安，每缘风劲虑巢宽。眼明乍指琉璃界，襟净旁瞻薜荔坛。室小闺人传语竞，巷偏客子出车难。深宵始觉南荣好，处处支窗有月看。
移居·其三
作者：程晋芳
朝代：清

厂东西畔结深庐，藏海微身一叶如。听鼓趋衙尘扰扰，打钟吃饭步徐徐。势家歇马评珍玩，冷客摊钱问故书。傥趁春镫倦游历，煮茶烧笋幸过余。
移居·其二
作者：程晋芳
朝代：清

风前小酹别花卮，已是丁香破粉时。知尔依人情不浅，惭予入骨俗难医。过头竹记携罂灌，空腹榆经倚槛窥。辛苦山僧行脚惯，抚筇循玩去迟迟。
腊日偕璞庵伯思白华习庵姬传小岩集梦楼侍读寓分得连字
作者：程晋芳
朝代：清

余雪尚飞残柳絮，新泥欲涴锦鞍鞯。吝晴天作鱼鳞澹，选胜筵惭马齿先。酒盏春波刚在手，菹盘寒色又经年。传芭故事深宵话，排户欣看月色连。
访寒葭潭故居丁香作
作者：程晋芳
朝代：清

前度人寻旧折枝，出檐高格益争奇。携家径去真成忍，蹑屐重来勿讶迟。新露柔风相掩佛，疏香妙态自矜诗。款门例不烦询主，幽榭聊须憩片时。
马陵道怀古
作者：程晋芳
朝代：清

马陵月黑山无路，火照白昼看大树。伏骑争驰万驽开，昔日庞涓死此处。竖子成名一代雄，减灶七万垂奇功。谁言捭阖效鬼谷，十三篇本传家风。当年共学交何笃，膑也虽贤涓也毒。远召旋将黥刖施，智不如葵难卫足。忽逢齐使窃载归，上中下驷参兵机。膑车坐计胜已决，强齐乃藉刑余威。君不见张陈刎颈原相倚，解印封王还切齿。假头已见购常山，怒魄空怜堕坻水。石契兰交起战争，古来恩怨系功名。输他鸥鹭忘机甚，汀月溪风共主盟。
中秋前五日刘绳庵廷尉移寓奉柬
作者：程景伊
朝代：清

一枝稳占凤城西，扫径诛茅位置齐。借绿短墙云作屋，攀花曲磴石为梯。管弦近接扶风帐，书卷长亲太乙藜。茶臼笔床随处好，当头明月待新题。移来家具菊初斑，篱落秋深静掩关。片石剜苔新作沼，小楼拄笏饱看山。退朝诗思争花发，近市心情似水闲。旧雨过从容剥啄，联吟暇日好追攀。
中秋前五日刘绳庵廷尉移寓奉柬·其一
作者：程景伊
朝代：清

一枝稳占凤城西，扫径诛茅位置齐。借绿短墙云作屋，攀花曲磴石为梯。管弦近接扶风帐，书卷长亲太乙藜。茶臼笔床随处好，当头明月待新题。
中秋前五日刘绳庵廷尉移寓奉柬·其二
作者：程景伊
朝代：清

移来家具菊初斑，篱落秋深静掩关。片石剜苔新作沼，小楼拄笏饱看山。退朝诗思争花发，近市心情似水闲。旧雨过从容剥啄，联吟暇日好追攀。
送同年冯若渠客游平阳
作者：程景伊
朝代：清

骊驹已驾苦难攀，袱被携囊赴晋关。梦里白云龙尾阙，马前秋色雁门山。惊才定卜三都贵，乐志宁愁六月闲。只怅从游违旧雨，何时樽洒待君还。
挽曾国藩联
作者：程柱
朝代：清
体裁：联

大经济从学问中来，当年整顿乾坤，实惟伊训一篇、吕韬六策；奇事业由艰难而至，此日推崇德望，允宜馨香百世、图绘千秋。
挽彭玉麟联
作者：程桓生
朝代：清
体裁：联

将略出儒生，更能淡泊盟心，万古云霄思节概；雅意敦旧好，自愧衰庸薄命，一官蹭蹬负恩期。
挽曾国荃联
作者：程桓生
朝代：清
体裁：联

公诚社稷干城，大难削平，偏灾历拯，综论丰功硕德，炳耀寰区，即今钟阜宣猷，循文正遗规，一意宽仁培国脉；帝倚东南柱石，威扬中外，福荫江淮，争钦荷宠承休，康强元老，岂料竹林增感，致武乡尽瘁，卅年栽植哭师门。
挽曾国藩联
作者：程桓生
朝代：清
体裁：联

修谒甫归来，忆精神步履，矍铄如前，何期变出须臾，半壁东南惊柱折；考终缘福备，况道德勋名，昭垂不朽，独念恩承高厚，廿年依倚痛山颓。
云栖
作者：程梦星
朝代：清

灵山结想十年前，一路穿云许问禅。人绿须眉全是竹，晴暄风雨总因泉。地高偏觉江声近，峰远犹将梵呗传。吟尽夕阳归较晚，清池应爱远公莲。
南坡
作者：程梦星
朝代：清

杖策过危桥，拾级上空翠。曲塍急春流，前林出高寺。遥见耦耕人，携锄话农事。
归画行
作者：程梦星
朝代：清

百事过眼如云烟，山林钟鼎皆随缘。一生爱画入骨髓，得丧未免情萦牵。南田草衣赵昌笔，变格忽复穷山川。公孙大娘舞剑器，出自纤手尤轻妍。我初得之我好友，换马但恨无婵娟。牙签付与那顾惜，一时好事人争传。归来几案共晨夕，炉香茗椀相周旋。从来怀宝动遭忌，鼠辈讵肯留青毡。贯休吝未舍莲花，长康痴乃空桓玄。今年令节值首夏，马君招我城西偏。苇间延缘逐渔钓，沽酒不惜青铜钱。晚朝过雨鸭头绿，夕阳挂岫胭脂鲜。抚景忆画忽太息，南田故物来当前。马君闻之叩始末，事有缺陷犹能全。为言前年适买得，归我并不烦陈编。亡羊失马情顿异，喜跃几落红桥船。秦庭忍弃连城璧，齐人竟返龟阴田。物情别后见更好，况复友谊同缠绵。丈夫一饭亦有报，我穷报德惟诗篇。缅怀寓意不留意，珊瑚铁网终弃捐。宣和之谱空想象，古今一吷浮云然。忘情太上不可到，去来无往参枯禅。
归画行
作者：程梦星
朝代：清
体裁：古风

百事过眼如云烟，山林钟鼎皆随缘。一生爱画入骨髓，得丧未免情萦牵。南田草衣赵昌笔，变格忽复穷山川。公孙大娘舞剑器，出自纤手尤轻妍。我初得之我好友，换马但恨无婵娟。牙签付与那顾惜，一时好事人争传。归来几案共晨夕，炉香茗碗相周旋。从来怀宝动遭忌，鼠辈讵肯留青毡。贯休吝未舍莲花，长康痴乃空桓玄。今年令节值首夏，马君招我城西偏。苇间延缘逐渔钓，沽酒不惜青铜钱。晚朝过雨鸭头绿，夕阳挂岫胭脂鲜。抚景忆画忽太息，南田故物来当前。马君闻之叩始末，事有缺陷犹能全。为言前年适买得，归我并不烦陈编。亡羊失马情顿异，喜跃几落红桥船。秦庭忍弃连城璧，齐人竟返龟阴田。物情别后见更好，况复友谊同缠绵。丈夫一饭亦有报，我穷报德惟诗篇。缅怀寓意不留意，珊瑚铁网终弃捐。宣和之谱空想象，古今一吷浮云然。忘情太上不可到，去来无往参枯禅。
红药栏
作者：程梦星
朝代：清

不见广陵花，一别岁云五。丰台擅奇艳，所惜涴尘土。归吟红药词，移种及春雨。
老人峰歌
作者：程梦星
朝代：清

山烟作雾朝濛濛，模糊烟外疑远峰。风开日出始破笑，一峰背俯兼头童。何年南极下霄汉，无事僵立空山中。诸峰儿孙并胪列，形体虽具难相同。平生侪辈恐无几，匡庐五老齐高风。世人少壮几时好，等闲倏作鸡皮翁。何如此峰既老常不老，前古后今无始终。浮丘容成每来往，俯视尘世扰扰同鸡虫。
读史
作者：程梦星
朝代：清

公孙举贤良，先弃后乃收。巍然置第一，晚封平津侯。陆贽举韩愈，亦以再举售。其论《不贰过》，即以前文投。一君与一相，取舍岂自由。得失故有命，际会良悠悠。
醉烟亭联
作者：程梦星
朝代：清
体裁：联

堤畔莺花桥畔月；竹边歌吹柳边舟。
饭松庵
作者：程梦星
朝代：清

山客了无营，提筐拾松子。食之润毛发，清芬味如水。愿与素心友，共此烟霞髓。
南楼对月
作者：程梦湘
朝代：清

孤鸿声可数，黄叶落无多。复此南楼月，离思渺若何。烟开溧阳树，山接贡湖波。明发归帆远，乘风好放歌。
西氿夜行
作者：程梦湘
朝代：清

日夕湖水清，苍茫月明里。水清不受月，月出见湖底。遥山隐鳞鳞，微波空瀰瀰。星星渔火生，杳杳拿音起。开帘向空绿，一碧见千里。空明溯流光，沿缘撷兰芷。盈盈杳难即，临风怀彼美。
西溪水宿
作者：程梦湘
朝代：清

残月下柁楼，鸣禽破幽寐。露稀天益澄，水远星初坠。迟明启篷窗，峭寒袭布被。时有微风来，芦苇响清吹。水花不知名，轻盈送香气。渺矣孤客怀，于焉发遐思。
送王梦楼之扬州
作者：程梦湘
朝代：清

金简纷披会百灵，鱼龙曾识使臣星。天回沧海千重碧，梦破齐州九点青。未许游仙求大药，依然浪迹等飘萍。孤篷小作芜城别，卧称江潮带月听。
咏怀
作者：程樊
朝代：清

兰为王者香，芬馥清风里。从来岩穴姿，不竞繁华美。龟以告犹亡，翟以炫采死。不善保厥初，受患每如此。莘野彼何人，三聘乃一起。如何志士躯，轻用徇知己。尘嚣多稠浊，云物俱不灵。所以山水间，往往有馀清。绪风发爽籁，幽谷舒芳英。草木觉生色，泉石俱空明。余怀本贞素，对之神益澄。宁静自致远，何为营浮名。
己亥江行
作者：程正揆
朝代：清

百战蕲黄地，扁舟江汉平。老人谈旧事，故鬼哭新城。波转渔灯曲，天垂鹤影横。年年沙草碧，又听杜鹃声。夕照薰荒草，浮云暗上流。渔人归解网，暝客竞摇舟。风雨晚偏急，江湖老自幽。孤情忘夜寐，酒盏与诗筹。竟日西风老，从看白发新。一旬方见月，四海几归人。赤羽膏民血，青原哭鬼磷。十年高杀气，尚有未称臣。
己亥江行·其一
作者：程正揆
朝代：清
体裁：五言律诗

百战蕲黄地，扁舟江汉平。老人谈旧事，故鬼哭新城。波转渔灯曲，天垂鹤影横。年年沙草碧，又听杜鹃声。
己亥江行·其三
作者：程正揆
朝代：清
体裁：五言律诗

竟日西风老，从看白发新。一旬方见月，四海几归人。赤羽膏民血，青原哭鬼磷。十年高杀气，尚有未称臣。
己亥江行·其二
作者：程正揆
朝代：清
体裁：五言律诗

夕照薰荒草，浮云暗上流。渔人归解网，暝客竞摇舟。风雨晚偏急，江湖老自幽。孤情忘夜寐，酒盏与诗筹。
题画
作者：程正揆
朝代：清
体裁：七言绝句

绝壁倒飞千尺雪，偃松高卧一溪风。谁家好傍此间住，定是青溪无事翁。
题画
作者：程正揆
朝代：清
体裁：五言律诗

闲情不可住，一往上孤亭。行云非草草，贞石自惺惺。雁寄将来信，山留不了青。彼吟泽畔者，辛苦作《骚》经。
题看山图
作者：程正揆
朝代：清
体裁：七言律诗

自买青山自看山，鸟飞倦翼不知还。天心难挽迁流事，我法姑存淡远间。怀古空林虚夜月，怜人落叶逐清潺。风尘暂息一回首，几个能消此日闲。
偕何叔琳孝廉陈生边城晚眺
作者：程步云
朝代：清

新州古岩邑，萧索亦堪伤。山气压城黑，朔风吹客凉。重关严锁钥，小市散牛羊。各有登临兴，征人祇望乡。
渡黄河
作者：程步云
朝代：清

唱罢阴山《敕勒歌》，天风漭漭渡黄河。一条襟带横沙漠，万里昆仑卷白波。难挽狂澜南徒去，长流战血古来多。茫茫禹迹何时复，故道淤泥秀麦禾。
送张玉生南旋兼怀香岩
作者：程步云
朝代：清

兵甲满天下，穷酸两广文。云霞才结契，风雨又离群。流水杳然去，秋声不可闻。寒镫孤馆里，把盏一思君。
塞上曲
作者：程沆
朝代：清
体裁：五言律诗

出守飞狐口，旋移瀚海滨。关山惟有月，沙碛本无春。苜蓿能肥马，葡萄不醉人。闻笳动心绪，归思转车轮。
宿山寺
作者：程沆
朝代：清
体裁：古风

漏尽鸦乍啼，隐隐树杪里。须臾满林喧，群动从兹始。晨光绕庭户，虚白生窗纸。蘧蘧余梦断，既断寻复理。觉我何处钟，瞢腾犹未已。山林远尘嚣，幢幢乃如此。老僧闭松关，心魂湛止水。
自雄县至赵北口
作者：程沆
朝代：清
体裁：七言绝句

南下雄州来赵北，沿堤忽见小渔舠。分明一倍西湖景，廿里垂杨十二桥。
赠山阴黄仪逋
作者：程泰象
朝代：清
体裁：五言律诗

吾爱黄夫子，生平善自操。声名空四海，词赋压三曹。陋室颜渊巷，湘潭屈子骚。倾壶仍不醉，漫腹是醇醪。
临江仙·秋初即事
作者：程浣青
朝代：清

待扫蘼芜开菊径，雨馀天气愔愔。花窗小立自沉吟。隔栏拈倦蝶，轻粉浣兰襟。扣砌芳魂娇妒梦，十分寒透春心。西风无力上花簪。飘飖惊坠叶，秋思渺难寻。
芭蕉雨·秋雨
作者：程浣青
朝代：清

帘捲一天霁色，喜连宵风雨，收今夕。一霎晚云如墨，无端带暝连阴，作成深黑。点个灯儿闷绝，细把闲愁忆。忆多时、忘却窗前滴。重倾耳、陡惊心，又是惨惨凄凄，萧萧飒飒。
待绣玉姊不至
作者：程淑
朝代：清

闻说云軿降，先期扫敝庐。足音偏寂尔，目望竟劳余。天末鸿飞渺，檐前鹊噪虚。閒庭明月夜，伫立尚踌躇。
漫兴
作者：程淑
朝代：清

吟情游兴向谁论，到处登临酒一樽。漠漠青山云外塔，萧萧黄叶雨中村。凉秋似水寻无迹，好梦成烟散有痕。底事清愁忽枨触，数声啼鸟又黄昏。
送侄女之鸳湖
作者：程淑
朝代：清

呕哑柔橹划波轻，水驿江村路几程。木落寒山秋色远，云开断塔夕阳明。寄书恐阻天边雁，折柳愁听笛里声。此去胜游应记得，一楼烟雨暗重城。
挽张百熙联
作者：程澍森
朝代：清
体裁：联

北阙鉴微衷，海内弟昆，应记个臣遗疏语；中天试回首，岭南桃李，愿副当年持节心。
登天柱山
作者：程瀛
朝代：清
体裁：七言绝句

潜岳高盘接大荒，皖公烟树郁苍苍。霜华两鬓龙眠客，天柱峰头望故乡。
思君去时行
作者：程炤
朝代：清
体裁：古风

织素不成匹，含颦步中庭。春风自来去，碧草当阶生。思君欲去时，腰间宝剑鸣。君言世所欲，中心为不宁。恐淹百里才，强作游子行。执手不忍别，相顾泪如倾。岂期一去后，三载无回旌。君身若云汉，何由达我情。愿化双飞翼，翩翩傍去程。
春日同皇甫子循游吉祥寺
作者：程烈
朝代：清
体裁：五言律诗

寻春同出郭，下马问禅栖。花梵流清霭，云钟度远溪。山形关塞北，日影树林西。老衲能留客，归途浑欲迷。
浮山
作者：程烈
朝代：清

缥缈接瀛洲，孤筇海上游。山从波底出，人在镜中浮。古树风疑雨，阴岩夏亦秋。茫茫杳无际，隐约指丹丘。
过露筋祠
作者：程烈
朝代：清
体裁：五言律诗

古庙清淮口，相传烈女祠。孤舟不同载，行露有深悲。日向菰蒲落，山随洲渚移。千秋一感慨，为诵浣纱词。
送李伯华饷军宣府便道还家
作者：程烈
朝代：清
体裁：五言律诗

闻道胡尘动，那堪使节忙。朔风如有锷，寒日欲无光。杀气边云上，乡心济水傍。离筵予尚尔，把酒忆南荒。
晚霁
作者：程煃
朝代：清
体裁：五言律诗

春归时雨过，云去远山低。残日生高树，轻雷过别溪。营巢飞海燕，吐绶立窗鸡。信步东潭上，新荷绿已齐。
挽曾国荃联
作者：程燠
朝代：清
体裁：联

挽回造化，扫涤荆榛，十省仰勋华，海外鲸蛟齐震慑；气作河山，身骑箕尾，一门相先后，江南草木恋恩光。
送曹次典
作者：程珣
朝代：清
体裁：七言律诗

江上东风拂去旌，翩翩才子赴西京。公孙对策年方壮，贾谊陈书气未平。客路桃花催跃马，帝城春树早闻莺。临轩屡下求贤诏，未许长杨独擅名。
卧病坐乐轩
作者：程琼
朝代：清

日日薰香礼觉王，不任操作不缝裳。谁知鹿苑无生诀，未及龙宫不死方。
属玉勾生椁外题小眠斋三字
作者：程琼
朝代：清

千春万载此沈埋，坐乐轩中只暂挨。岂可便无题额处，相烦亲署小眠斋。
有疾豫别玉勾词客
作者：程琼
朝代：清

风流嘉庆古难均，共命同心异别亲。应恨块泥将打破，谁能再塑管夫人。
疾作梦母氏孙淑人挈儿来兹不复梦矣
作者：程琼
朝代：清

为痛宁馨转自伤，相随却恨我无娘。更谁看等千金重，只我佳人断绣肠。
释牡丹亭传奇色情难坏意
作者：程琼
朝代：清

何自有情因色有，何缘造色为情生。如环情色成千古，艳艳荧荧画不成。
集古今宫闺德容兼备者若干人题其上
作者：程琼
朝代：清

艳淑如斯例作尘，相逢可即昔时人。愿将彼骨吹成土，持葬儿今屡转身。
题彭祖张苍像
作者：程琼
朝代：清

苦惜年光恋幻身，白头私擅梦边春。儿家酬酒凄然问，可有齐眉耦齿人。
泊王江泾
作者：程瑞礿
朝代：清
体裁：七言律诗

舟横野浦卧沙明，五月凉生景倍清。灯火照波萤乱点，凫鹥隔岸夜无声。千林桑叶留人采，万顷湖田待雨耕。记取东风还有意，酒旗吹向阖闾城。
寄挽汪容甫兼以吊其孤且属其检收遗书藏之
作者：程瑶田
朝代：清
体裁：七言绝句

校才君宜得八斗，述学一篇芽初萌。为语郎君宝遗卷，爱护当知视凿楹。
书愤
作者：程畹
朝代：清

花飞草长太无情，百感多于静处生。未死岂甘忘骨肉，有生何苦负聪明。处囊壮志应无用，跃冶文心不肯平。蜗角祇今余一笑，向来容易说功名。
口占
作者：程畹
朝代：清

于世真无补，飘零赘此身。自然消意气，何处著经纶。有梦翻愁夜，无花懒过春。对人常默默，龙性亦能驯。
延陵十字碑歌
作者：程畹
朝代：清

凡事传信休传疑，请各试观十字碑。有吴君子延陵垂，人虽往矣墓在斯。篆法敦古书者谁，天遗一老何能辞。翱翔鸾凤蟠蛟螭，夕阳丰草蹲熊罴。想见大笔濡淋漓，游夏袖手从旁窥。南游不到非支离，铭幽刻石远致之。帖小碑大临摩歧，君子季子无殊规。阳冰变化碑所基，欧阳集古湖游移。圣贤欣合沦肝脾，泰伯至德人不知。幽光阐发惟宣尼，季札一脉非旁枝。让乃家法孙能为，祸福得失天维持。一毫计较公变私，论人成败圣所嗤。呜呼两字潜含悲，赞叹欲绝猜缁帷。蔡邕文学乡里儿，石经且许金门施。石鼓剥落斜复欹，昌黎尚惜空弃遗。先圣手泽何瑰奇，书以人重观忘疲。安得颁为天下师，羹墙如见当临池。我欲言之分渐卑，天风飒飒碑前吹。
延陵十字碑歌
作者：程畹
朝代：清
体裁：古风

凡事传信休传疑，请各试观十字碑。有吴君子延陵垂，人虽往矣墓在斯。篆法敦古书者谁，天遗一老何能辞。翱翔鸾凤蟠蛟螭，夕阳丰草蹲熊罴。想见大笔濡淋漓，游夏袖手从旁窥。南游不到非支离，铭幽刻石远致之。帖小碑大临摩歧，君子季子无殊规。阳冰变化碑所基，欧阳集古湖游移。圣贤訢合沦肝脾，泰伯至德人不知。幽光阐发惟宣尼，季札一脉非旁枝。让乃家法孙能为，祸福得失天维持。一毫计较公变私，论人成败圣所嗤。呜呼两字潜含悲，赞叹欲绝猜缁帷。蔡邕文学乡里儿，石经且许金门施。石鼓剥落斜复欹，昌黎尚惜空弃遗。先圣手泽何瑰奇，书以人重观忘疲。安得颁为天下师，羹墙如见当临池。我欲言之分渐卑，天风飒飒碑前吹。
述怀
作者：程畹
朝代：清

螳勇晋文避，蛙怒越王式。军麾满天下，壮士亦间出。巧迟非所钦，拙速安可得。垂成厄虎将，观衅动蚁贼。当东忽赴西，欲南乃更北。艰难赖忠贞，枝梧竭心力。苍天何不仁，斩刈未有极。远虑迥万里，近祸在顷刻。淮南大布衣，慷慨善忧国。迂谋适不用，长剑黯无色。偷生恋父母，千金买一息。大地结罗网，先后理莫测。生年无几时，颠沛忽我逼。澄清长河水，何人乱使黑。作歌以告哀，恸哭五情塞。
避寇由甘泉公道桥至东台
作者：程畹
朝代：清

镫火湖干别有天，风声鹤唳总茫然。国殇顷刻犹交臂，襁负何人敢息肩。每到穷途思致命，绝无长策且愁眠。欢呼忽听来飞将，一战功成万口传。
题李小湖廷尉师好云楼诗集
作者：程畹
朝代：清

叔世大有患，忧国惟书生。达官习忌讳，拱手颂升平。朝无白香山，野无杜少陵。巍巍天门开，隆隆期同升。诗篇及时事，黑白终分明。于己有弗便，于人多见憎。所以顷刻间，出处异性情。夫子早归田，傲骨余棱棱。江湖志廊庙，发语皆血诚。至言使人服，罪言使人惊。谁言蠡测小，大海深可凭。贱子喜吟哦，寒瘦愧郊岛。俗学能累人，读书苦不早。春花一过时，往往不如草。兵戈四方动，玉石无丑好。作诗为消忧，反用增懊恼。知音良独难，敝帚以自宝。低头伏海隅，谁复资探讨。大雅忽间作，示我以先道。经史发光怪，义理掩文藻。不顾右手胝，万本为倾倒。微名傥附骥，何用忧心捣。
咏史乐府十二章·三司告
作者：程盛修
朝代：清

领三司，掌钱谷，胡为不入君王目？春秋鼎盛府库余，丰亨豫大非良图。不见朝无先识李太初，祥符中叶进天书。
咏史乐府十二章·从猎讽
作者：程盛修
朝代：清

油衣则漏瓦不漏，谏议微词规乃后。罢猎从兹慎驰骤，禽荒垂戒古今同。拒关不纳羸马供，汉门候，魏笔公。
咏史乐府十二章·佳鹰表
作者：程盛修
朝代：清

凉州鹰，使者讽之献王廷。王者久不贵异物，今日何与昔旨拂。君无荒，臣有表，悉索徵求慎微小。旅獒入贡载《周书》，世间玩好无时无。
咏史乐府十二章·侍宴规
作者：程盛修
朝代：清

披香殿，是隋是唐臣莫辨。臣虽似诈其实忠，不闻兴主营离宫，露台百金俭德崇。
咏史乐府十二章·宫体箴
作者：程盛修
朝代：清

宫体诗，庙堂首倡琼琚词。词虽绮丽体不正，天下靡然歌咏之。朕试卿，卿果谏，同时尚有王师旦，翠微宫颂不入选。
咏史乐府十二章·断罟匡
作者：程盛修
朝代：清

泗渊渔，里革匡，断其罟，悟君王。君王闻言三叹息，阜物防贪良史职。有司藏之无忘规，庶几见罟如见革。师存一言婉而风，置革于侧无面从。不见朝听忠言夕委弃，留衣留槛皆虚伪。前汉皇，后宋帝。
咏史乐府十二章·用笔喻
作者：程盛修
朝代：清

用笔在心不在笔，结密矜庄露神骨。司封员外侍书来，片言足使君心一。万几操纵总心生，落笔端人正士形，平原太守颜真卿。
广东抚署联
作者：程矞采
朝代：清
体裁：联

充无欲害人心，不忧不惑不惧；行可以告天事，曰清曰慎曰勤。
孙奇逢祠联
作者：程祖洛
朝代：清
体裁：联

胜地集名儒，轶姚许赵窦以抗宗传，群仰夏峰作乔岳；熙朝开理学，继濂洛关闽而昌后裔，从教睢水得渊源。
江南乡试至公堂联
作者：程祖洛
朝代：清
体裁：联

矮屋策高文，九天升，九渊沉，九转丹凝，多士出身，在此九月九日；秋闱醒春梦，三艺竞，三场竟，三条烛烬，一官回首，于今三十三年。
江苏抚署官斋联
作者：程祖洛
朝代：清
体裁：联

无多事，无废事，庶几无事；不徇情，不矫情，乃能得情。
江苏抚署官斋联
作者：程祖洛
朝代：清
体裁：联

醴泉无源，芝草无根，人贵自立；流水不腐，户枢不蠹，民生在勤。
题李潜夫先生蜃园集后
作者：程秉格
朝代：清

残编一读一伤神，千古西山有替身。忍饿著书老作手，辞家逃世旧遗民。坚持名节酬君国，甘守饥寒鍊苦辛。更有宁都魏叔子，白头相对共沾巾。
和金匮邓似周赠诗
作者：程秉钊
朝代：清
体裁：七言律诗

记从京雒策征鞍，遥想琼思水渺漫。淮鼎丹成鸡犬乐，缑笙音迥凤鸾寒。且吟楚泽秋兰佩，更理仙人竹叶冠。等是朝真愧先至，阆风高处待君看。
琼州杂事
作者：程秉钊
朝代：清

大中初政快恩雠，王气中原日渐收。若祗寻常悲谪宦，千秋何止李崖州。
雨夜志感
作者：程端德
朝代：清
体裁：七言绝句

夜雨吹檐晓未收，忽闻边调起西楼。羁人头白兵戈里，纵听伊凉也不愁。
金缕曲·寄素乡姊
作者：程端颖
朝代：清

欲见无由计。忆归来、一旬话旧，许多情意。细数离愁千万缕，语语相怜到底。有几个、如君知己。怪煞流光容易过，又无端、判袂销魂地。写不尽，别离味。顿教枨触愁无际。料今番、吟馀绣倦，一般幽思。最是不堪风雨夜，倚枕乍凉天气。隔咫尺、天涯千里。剩有诗魂飞不定，梦迢迢、暗把情丝系。算只有，恨无已。
冬夜读书
作者：程简
朝代：清

读书有味聊忘老，此意谁云只放翁。今古英雄当末路，消磨岁月短檠中。
庭梅迟开诗以志慨
作者：程简
朝代：清

开遍南枝又北枝，小庭蓓蕾未逢时。严寒剥后冰心固，翠羽飞回芳信迟。岂为十年高不字，剧怜终岁苦相思。主人事事居人后，因使幽花亦缓期。
送春
作者：程简
朝代：清

九十韶光转眼空，怪他青帝去匆匆。都将思妇劳人意，付与啼红怨绿中。有恨催归惟杜宇，无情相送是东风。仙山若果春长在，早觅丹砂访葛洪。
傍晚游溪山第一楼
作者：程素绚
朝代：清

危楼依碧水，乘兴此登临。一径寒云锁，数峰夕照沈。瀑飞疑雨过，花落感春深。不觉暮山紫，归鸟集满林。
夏日二首
作者：程素绚
朝代：清

入夏兴偏幽，凭栏豁远眸。日长帘半卷，闲煞小银钩。绿暗正红稀，庭前夕照微。怜他新燕子，日日学双飞。
夏日二首·其一
作者：程素绚
朝代：清

入夏兴偏幽，凭栏豁远眸。日长帘半卷，闲煞小银钩。
夏日二首·其二
作者：程素绚
朝代：清

绿暗正红稀，庭前夕照微。怜他新燕子，日日学双飞。
外子游泮喜作
作者：程素绚
朝代：清

兰闺香梦正沉沉，有客登门报捷音。黄卷十年酬苦志，青衫一领慰名心。鹏程还望腾千里，驹隙须知惜寸阴。小婢娇痴偏作态，金花笑向鬓边簪。
夜雨
作者：程素绚
朝代：清

帘幕微风动，新秋酿易成。孤衾寒锁梦，凉雨细无声。远柝沈还起，残灯淡转明。遥知篱下菊，点点落英轻。
孤雁二首
作者：程素绚
朝代：清

寥落江湖岸，哀鸣何所之。雨中孤影远，云外一声迟。野水相思处，严霜独宿时。衡阳归未得，离别正堪悲。焭焭余一雁，渺渺绕渔舟。逆旅难为别，孤踪易感秋。惊沙迷失伴，暮雨听呼俦。飘泊长途怨，天涯任所留。
孤雁二首·其一
作者：程素绚
朝代：清

寥落江湖岸，哀鸣何所之。雨中孤影远，云外一声迟。野水相思处，严霜独宿时。衡阳归未得，离别正堪悲。
孤雁二首·其二
作者：程素绚
朝代：清

焭焭余一雁，渺渺绕渔舟。逆旅难为别，孤踪易感秋。惊沙迷失伴，暮雨听呼俦。飘泊长途怨，天涯任所留。
己丑元旦
作者：程素绚
朝代：清

二十又加五，惊心岁月新。一年更始日，昨夜未眠人。竹马看儿戏，梅花着树春。屠苏才饮罢，谈笑乐天伦。
戊子元旦四首
作者：程素绚
朝代：清

爆竹声惊一岁新，雪光如水水如银。焚香却爱祥烟结，临镜轻施黛色匀。厨下初添留客馔，堂前时见拜年人。小姑出阁怜无伴，折取梅花当赏春。举目遥看万象新，一年今日是良辰。暂停针线显无事，初换绮罗稳称身。处处院中都剪彩，家家门上帖宜春。别来暗把心香祝，愿祝亲为百岁人。堂前缓步祝芳辰，小婢随行笑语亲。一路梅开春有色，六街门掩昼无尘。灵尨当户知吠客，寒雀窥帘不避人。忽报姑家夫婿到，忙从窗里暗藏身。华堂香煖锦铺茵，鸟语频催柳色新。扫径尚余千树雪，闭门团聚一家春。呼童沽酒炉添火，款客烹茶鼎沸银。虽有诸多谋利者，也从局外作闲人。
戊子元旦四首·其一
作者：程素绚
朝代：清

爆竹声惊一岁新，雪光如水水如银。焚香却爱祥烟结，临镜轻施黛色匀。厨下初添留客馔，堂前时见拜年人。小姑出阁怜无伴，折取梅花当赏春。
戊子元旦四首·其三
作者：程素绚
朝代：清

堂前缓步祝芳辰，小婢随行笑语亲。一路梅开春有色，六街门掩昼无尘。灵尨当户知吠客，寒雀窥帘不避人。忽报姑家夫婿到，忙从窗里暗藏身。
戊子元旦四首·其二
作者：程素绚
朝代：清

举目遥看万象新，一年今日是良辰。暂停针线显无事，初换绮罗稳称身。处处院中都剪彩，家家门上帖宜春。别来暗把心香祝，愿祝亲为百岁人。
戊子元旦四首·其四
作者：程素绚
朝代：清

华堂香煖锦铺茵，鸟语频催柳色新。扫径尚余千树雪，闭门团聚一家春。呼童沽酒炉添火，款客烹茶鼎沸银。虽有诸多谋利者，也从局外作闲人。
新月
作者：程素绚
朝代：清

念我初时学拜痴，清辉夜夜转庭墀。纵亏也有重圆日，虽暗宁无遍照时。若是画眉偏有样，纵非钓水亦临池。世间多少深闺恨，对此清光不可思。
杨花
作者：程素绚
朝代：清

二月韶光丽，迎来满路花。迎风身更活，弄日影偏斜。一径余春意，三分逐水涯。笑他飘泊甚，到处即为家。
梅
作者：程素绚
朝代：清

卸却吴棉卸薄罗，旗亭画壁想娇歌。临风引领垂青眼，带雨回身就绿波。别恨牵将征客去，春愁绾与美人多。丝丝织出缠绵态，灞岸销魂不忍过。
梅
作者：程素绚
朝代：清

隔年曾与此花游，今日花开胜昔稠。着雪有情因弄色，临风无语似含愁。三更孤影当窗立，一缕幽香傍水浮。骨瘦惟君能傲世，不知果否几生修。
海棠下作三首
作者：程素绚
朝代：清

夜深烧烛未曾眠，棠睡初醒笑破烟。侬较花情近更懒，妆成日已到窗前。依依春色透东墙，秀丽天然傍夕阳。堪笑邻家娇小女，漫调脂粉效新妆。伴我窗前月自明，静中时有暗香迎。欲吹短笛还停手，恐惊花魂梦不成。
海棠下作三首·其一
作者：程素绚
朝代：清

夜深烧烛未曾眠，棠睡初醒笑破烟。侬较花情近更懒，妆成日已到窗前。
海棠下作三首·其三
作者：程素绚
朝代：清

伴我窗前月自明，静中时有暗香迎。欲吹短笛还停手，恐惊花魂梦不成。
海棠下作三首·其二
作者：程素绚
朝代：清

依依春色透东墙，秀丽天然傍夕阳。堪笑邻家娇小女，漫调脂粉效新妆。
游惠山
作者：程素绚
朝代：清

恍入山阴道，松花落翠微。溪凉清漱石，云影淡生衣。此地堪招隐，何人肯息机。诸姑相结伴，游乐竟忘归。
病
作者：程素绚
朝代：清

薄病无端恨久留，忆花心事上枝头。及今小愈花都老，怕触春光不下楼。
病中不寐
作者：程素绚
朝代：清

愁以成诗料，吟来尽解怜。细将残柝数，独听众人眠。不羡闲为福，方知健似仙。今年缘底事，更负月初圆。
秋试离怀
作者：程素绚
朝代：清

秋月涓涓正上弦，怀人况值晚凉天。嫦娥亦替侬愁别，懒画纤眉剩半边。
菊
作者：程素绚
朝代：清

携锄亲种费思量，今日争开倚短墙。朵小最宜人戴鬓，风高岂惹蝶偷香。偏于晚节存真色，不与春花都艳妆。独守幽贞堪作伴，一枝移对镜台旁。
蝴蝶
作者：程素绚
朝代：清

天然傅粉似何郎，逐队纷纷过短墙。双翅伶俜怜影瘦，一生消受是花香。才依弱草堪藏拙，胡得春风便欲狂。知否世途危险甚，蛛丝悬网在檐旁。
梅溪道中
作者：程纪
朝代：清
体裁：五言绝句

东风拂柳条，新绿摇马首。遥睇远山昏，乱烟生渡口。
书刘念台先生传后
作者：程纶
朝代：清

江湖犹自念京畿，国破城春泪满衣。台省几年明主弃，俊厨一网故人稀。恨填东海常衔石，忍饿西山不采薇。多事鼎翁为吊客，信公视死本如归。
得朱关中归信
作者：程纶
朝代：清

杨柳东风动渭城，故乡千里独含情。颍川有吏推黄霸，楚国无筵饯穆生。马上春云开岳色，天边晴云落河声。空囊不载蓝田玉，依旧归装一叶轻。
得朱关中归信
作者：程纶
朝代：清
体裁：七言律诗

杨柳东风动渭城，故乡千里独含情。颍川有吏推黄霸，楚国无筵饯穆生。马上春云开岳色，天边晴雪落河声。空囊不载蓝田玉，依旧归装一叶轻。
晚泊临平
作者：程纶
朝代：清

篷窗长伏枕，秋梦荻芦间。疏雨分残照，归云杂晚山。欲随渔牧侣，相对鹭鸥间。俯愧寒潭水，依然照旅颜。
挽张之洞联
作者：程经邦
朝代：清
体裁：联

惟天下才，经文纬武；负名世望，生荣死哀。
春日南苑阅武
作者：程芳朝
朝代：清
体裁：五言律诗

春狩临南苑，旌旗蔽翠微。邹枚随晓杖，贲获合前围。葭茁同仁宥，弦开表武威。回銮宴长乐，饱饫大官归。
赠太平高太守
作者：程芳朝
朝代：清
体裁：七言律诗

天南春色亦何早，二月东风满地花。燕啄新泥晴陇上，莺啼暖树野人家。榕枝碧荫庭前水，杏蕊红蒸天半霞。恰喜风流遇高适，酒阑吟到日西斜。
少年行
作者：程芳铭
朝代：清

玉勒金羁百万钱，五陵车骑日翩翩。乐游原畔争相问，一曲胡姬酒肆眠。
拟登泰山怀古
作者：程芳铭
朝代：清

神房阿阁谺然开，玉策金函访道来。不是秦皇能羽化，岂知汉帝有仙才。燕齐怪士空闻语，辽海仙人候不回。自是鼎湖龙去杳，山形终古隔蓬莱。
玉山草堂歌
作者：程芳铭
朝代：清

杨柳萧疏拂绮窗，芙蓉烂漫开秋江。凉月娟娟露华白，渔歌欸乃歌轻艭。玉缸香泛流霞席，搊筝小伎来迎客。素手高擎鹦鹉杯，朱唇低按《霓裳》拍。此时月色明秋河，芗泽微闻酒更多。麻笺已度《花游曲》，苍玉重翻铁笛歌。纪昔流传玉山第，舞榭歌楼绵藻丽。更筑幽居号草堂，奇禽珍玩开清閟。桐帽棕鞋去不还，余钱买郭惟青山。鸳鸯弹尽《骊驹》曲，鸂？空栖流水湾。几年佳处题名改，旧址犹留玉峰在。赐第新开菉竹堂，忠贞并入青编载。三百年来忆胜游，渔庄台榭成墟丘。芙蓉落尽红颜色，杨柳飘残过客愁。马鞍山前十里路，禾黍秋风起烟雾。学士徒瞻顾相祠，行人但识归公墓。文庄旧宅已苍凉，郑氏园林亦久荒。茜泾西望界溪水，湘湖云树俱茫茫。
玉山草堂歌
作者：程芳铭
朝代：清
体裁：古风

杨柳萧疏拂绮窗，芙蓉烂漫开秋江。凉月娟娟露华白，渔歌欸乃歌轻艭。玉缸香泛流霞席，搊筝小伎来迎客。素手高擎鹦鹉杯，朱唇低按《霓裳》拍。此时月色明秋河，芗泽微闻酒更多。麻笺已度《花游曲》，苍玉重翻铁笛歌。纪昔流传玉山第，舞榭歌楼绵藻丽。更筑幽居号草堂，奇禽珍玩开清閟。桐帽棕鞋去不还，余钱买郭惟青山。鸳鸯弹尽《骊驹》曲，鸂𪄠空栖流水湾。几年佳处题名改，旧址犹留玉峰在。赐第新开菉竹堂，忠贞并入青编载。三百年来忆胜游，渔庄台榭成墟丘。芙蓉落尽红颜色，杨柳飘残过客愁。马鞍山前十里路，禾黍秋风起烟雾。学士徒瞻顾相祠，行人但识归公墓。文庄旧宅已苍凉，郑氏园林亦久荒。茜泾西望界溪水，湘湖云树俱茫茫。
铜雀台
作者：程芳铭
朝代：清

漳水东流去不回，穗纬寂寞鸟啼哀。夕阳一片西陵土，曾见宫人歌吹来。
铜雀台
作者：程芳铭
朝代：清
体裁：古风

漳水东流去不回，繐纬寂寞鸟啼哀。夕阳一片西陵土，曾见宫人歌吹来。
中秋后二日同潘迪民吟晖楼对月
作者：程茂
朝代：清
体裁：五言律诗

卷幔天宇净，高楼空复横。人闲淡无虑，夕彻迥虚清。落景过庭白，惊秋入夜平。微风动林木，感气亦辞荣。
减兰·新月
作者：程茯娥
朝代：清

浮云散尽。一丝露出银塘冷。照上妆台。羞染春山弄玉钗。波光透入。金仙肯受虾蟆蚀。雁影楼西。认作弓弯不敢飞。
桃源忆故人
作者：程茯娥
朝代：清

西窗斗炳惊秋早。昨夜玉簪开了。蝴蝶不知身老。犹恋花丛绕。芳草吹落王孙草。桐叶飘来风扫。无限秋心谁晓。添得愁多少。
饮朱秉庵宅送少白归华容
作者：程莲
朝代：清

归舟重过我，杯酒复觞君。白雨昏天末，红炉暖夜分。来从茅口路，去卧洞庭云。别后还相忆，翘望到日曛。
仙人台
作者：程虞卿
朝代：清

秋末登千山，蹑足最高顶。霁色到香岩，层塔立边景。俯首瞷沧波，海气腾足冷。昔传有仙人，对弈酌清茗。石坪尚零星，露下鹤声警。我读《招隐》篇，韶落千峰静。仙人竟不来，空台吊孤影。古寺铿飞钟，天风独延颈。
凤凰城即景
作者：程虞卿
朝代：清

边城迢递乱峰隈，雕鹗青良对面开。林外风腥知虎过，山中月黑觉云来。临秋已怯清霜冷，入夜愁闻画角哀。回首青门关塞阻，梁园应忆旧邹杖。
凤凰城即景
作者：程虞卿
朝代：清
体裁：七言律诗

边城迢递乱峰隈，雕鹗青良对面开。林外风腥知虎过，山中月黑觉云来。临秋已怯清霜冷，入夜愁闻画角哀。回首青门关塞阻，梁园应忆旧邹枚。
和梅庵先生岁杪言怀原韵
作者：程虞卿
朝代：清

压鬓清霜冷玉簪，关山残雪寄孤吟。千秋白傅青衫泪，一片樊南锦瑟心。鹤病未须医俗药，梅开那用辟寒金。扁舟一叶寻知己，同话双梧落月阴。
客中闻蟋蟀
作者：程虞卿
朝代：清

黄叶未成响，先教听此声。清秋无限意，良夜为谁鸣？我自怜多病，虫犹诉不平。关山劳梦想，孤馆月化朝。
旅馆题壁
作者：程虞卿
朝代：清

疲马长愁远道艰，一鞭斜日乱峰间。炊烟黑压平头屋，暝色红分对面山。蹑蹻歧途怜赵客，隔邻乡语异吴蛮。深闺料有金钗卜，此夜辽西梦未还。
朱头塞
作者：程虞卿
朝代：清

晓发牛头塞，轻车择路行。风声号大壑，云势压长城。荒驿三年梦，征人万里情。飘零余一剑，珍重寄平生。
看牧牛
作者：程虞卿
朝代：清

边城秋到霜飞早，塞草萧萧折北风。一角发声沙碛里，万牛回首夕阳中。职当扰猛还谁任，饥为求刍即尔功。我是吴人休问喘，垂鞭且控五花骢。
赠冒圣农即送南归
作者：程虞卿
朝代：清

君乃巢民五世孙，襟怀磊落真绝伦。元龙豪气那足数，宝刀结客余风存。燕市高歌发长啸，划然如见江南春。我本楚狂友，更耽高阳酒。歧途落拓二十年，侯门不肯轻低首。忆昨文章谒巨公，雪泥踪迹留飘蓬。忍使秋风坐萧瑟，寒云败叶金台东。送君此行勿凄切，到家好踏香林雪。君不见，龙楼凤阙双徘徊，清时廊庙方爱才。明年春色上林早，马蹄快逐东风来。
锦州道中
作者：程虞卿
朝代：清

馆驿乱山隈，征车夕照催。途长人意倦，地险马行猜。秋气来榆塞，凉风起蝎台。不须思蜀道，我乏济时才。
三兄襄阳书来示近诗一册因寄
作者：程襄龙
朝代：清

禽鱼别墅堆千卷，鸡犬村墟合一乡。画里有诗诗里画，孟襄阳与米襄阳。
出门四章送伯兄之扬州
作者：程襄龙
朝代：清

出门出门适远方，束装整衣上高堂。高堂却立思彷徨，长号一声惨断肠。何怙何恃影伥伥，父兮母兮天茫茫。低头踯躅不能举，犹似堂前唤儿语。出门出门忆前年，麻衣渍泪泣慈萱。无母之儿有父怜，吞声再拜别膝前。丁宁群季扶华颠，长祝老椿岁八千。痛绝乔柯又摧折，今日辞家墓门别。出门出门路千里，回首白云云瀰瀰。昔也陟岵复陟屺，今瞻屺岵埋雾里。只身谁复念游子，涕泪天涯泻江水。高树有鸟声啾啾，挟子巢栖居上头。出门出门盛夏时，山川涤涤炎风吹。余生苦块不可支，骨立远道谁扶持。四十头颅纷白髭，哀哀少弟前致辞。愿保羸躯安食宿，家有长子日家督。
出门四章送伯兄之扬州·其一
作者：程襄龙
朝代：清

出门出门适远方，束装整衣上高堂。高堂却立思彷徨，长号一声惨断肠。何怙何恃影伥伥，父兮母兮天茫茫。低头踯躅不能举，犹似堂前唤儿语。
出门四章送伯兄之扬州·其三
作者：程襄龙
朝代：清

出门出门路千里，回首白云云瀰瀰。昔也陟岵复陟屺，今瞻屺岵埋雾里。只身谁复念游子，涕泪天涯泻江水。高树有鸟声啾啾，挟子巢栖居上头。
出门四章送伯兄之扬州·其二
作者：程襄龙
朝代：清

出门出门忆前年，麻衣渍泪泣慈萱。无母之儿有父怜，吞声再拜别膝前。丁宁群季扶华颠，长祝老椿岁八千。痛绝乔柯又摧折，今日辞家墓门别。
出门四章送伯兄之扬州·其四
作者：程襄龙
朝代：清

出门出门盛夏时，山川涤涤炎风吹。余生苦块不可支，骨立远道谁扶持。四十头颅纷白髭，哀哀少弟前致辞。愿保羸躯安食宿，家有长子日家督。
岁暮述哀
作者：程襄龙
朝代：清

去年岁暮长安来，雨雪驱车恐不速。母病支床儿入门，见儿一笑翻成哭。今年岁暮母何之，忧居惨淡可怜时。忆脱征衫如昨日，哀哉母没倏已期。仰视茫茫心断绝，冻结重云白日没。卒岁无衣那足悲，地下寒威应更烈。风号夜半庭树摧，忍听雏乌啼哽咽。腊去人间岁又新，萱花从此不回春。展转吞声泪潜滴，堂前老父方太息。
登黄鹤楼歌
作者：程襄龙
朝代：清

乘风我作汗漫游，西江上溯楚江头。滕王高阁吟罢又千里，瞥见黄鹤缥缈之飞楼。片帆截江入汉水，汉皋投迹聊淹留。黄梅一雨遂积月，空江雾塞无时收。楼中仙客怪我溷尘市，胡不破浪拿扁舟。朝来天宇放霁色，挂席那畏冲迅流。欻然风利得仙助，摇瞬已自登瀛洲。振衣上更上，眼底何泱漭。岷峨万里卷雪堆，泻入江涛添十丈。猛疑尚有最高层，搔首神飞发幻想。人间胜迹总茫茫，汉阳无树笼青苍。芳洲亦在烟波底，独有山开大别依旧浮岚光。仙枣树边一延睇，却讶枯槎有生气。何时赠我枣如瓜，结伴仙翁任游戏。似闻铁笛引江风，吹落梅花杳无际。鹤来鹤去影响楼端存，当前有景须开尊。且吟且眺今昔异，攀山广宴谁复论。谪仙豪上自长啸，踢翻捶碎胸次何止云梦八九吞。悠悠尘界无李白，白云万古招诗魂。
长女适郑示诗三章
作者：程襄龙
朝代：清

女生愿有家，嗟离亦慰喜。于归尔迨吉，相望近邻里。收涕申谕言，勤恭德斯美。尔虽未读书，内训熟诸耳。禀质非庸愚，夙习颇循轨。膝下十九年，辞亲自兹始。我家本素风，百事无有侈。随宜具奁箱，不陋复不鄙。讽诵都官诗，敬听味其旨。勖哉修妇职，尔是儒家子。翁家亦旧家，先泽余诗书。婚媾定一言，道义为葭莩。念昔鞠尔艰，失恃孩抱初。幸逢后母怜，包含毛里如。冠佩视男子，拱揖何与与。清姿娇玉雪，十岁始裙裾。虽异姑息情，珍同掌中珠。令门得所托，相攸吾岂疏。姑慈易为妇，和风蔼庭除。尔第慎尔德，宜家复何虞。婿也予之徒，九岁侍函丈。翼翼而油油，淳质及蒙养。熏陶十年深，端士早心赏。命志迥不凡，为文谢浮响。岂徒青云器，卓有古贤想。昔者桓少君，鲍宣乐偕往。所贵在同心，高风千载仰。贫富虽易位，斯意良可仿。娶妇娶和柔，嫁女嫁倜傥。二语本邵坤道善承天，诸福载应广。
长女适郑示诗三章·其一
作者：程襄龙
朝代：清

女生愿有家，嗟离亦慰喜。于归尔迨吉，相望近邻里。收涕申谕言，勤恭德斯美。尔虽未读书，内训熟诸耳。禀质非庸愚，夙习颇循轨。膝下十九年，辞亲自兹始。我家本素风，百事无有侈。随宜具奁箱，不陋复不鄙。讽诵都官诗，敬听味其旨。勖哉修妇职，尔是儒家子。
长女适郑示诗三章·其三
作者：程襄龙
朝代：清

婿也予之徒，九岁侍函丈。翼翼而油油，淳质及蒙养。熏陶十年深，端士早心赏。命志迥不凡，为文谢浮响。岂徒青云器，卓有古贤想。昔者桓少君，鲍宣乐偕往。所贵在同心，高风千载仰。贫富虽易位，斯意良可仿。娶妇娶和柔，嫁女嫁倜傥。二语本邵坤道善承天，诸福载应广。
长女适郑示诗三章·其二
作者：程襄龙
朝代：清

翁家亦旧家，先泽余诗书。婚媾定一言，道义为葭莩。念昔鞠尔艰，失恃孩抱初。幸逢后母怜，包含毛里如。冠佩视男子，拱揖何与与。清姿娇玉雪，十岁始裙裾。虽异姑息情，珍同掌中珠。令门得所托，相攸吾岂疏。姑慈易为妇，和风蔼庭除。尔第慎尔德，宜家复何虞。
雨中登太白酒楼怀古
作者：程襄龙
朝代：清

窗横一水虚檐敞，势压长虹卷白波。静里钟声连十寺，望中岚气涌层阿。乾坤此地能留醉，今古何人更放歌。倚槛低徊问津处，苍苍春树暮云多。
京口阻风寻鹤林寺
作者：程谦
朝代：清
体裁：五言律诗

数折远江声，林开天地清。闻钟知有寺，携酒听无莺。世薄众山浅，门闲一水横。夕阳看欲尽，步步悟浮生。
挽张之洞联
作者：程运熙
朝代：清
体裁：联

筹边老卫国，定策胜韩公，物望三朝名不朽；翰苑传敬舆，沔阳祠诸葛，相才千古世无多。
从龚孝升先生联船淮阴赴司马理颀公招
作者：程邃
朝代：清
体裁：五言律诗

元礼陈宾盛，谁方雪夜舟。相思千里驾，吟弄五湖流。分食通心醉，飏帆疗客愁。景移云日好，动息一江鸥。
过万年少隰西草堂
作者：程邃
朝代：清
体裁：五言律诗

值得渔夫棹，江梅隐雪津。黄河冰腹厚，白草马蹄春。既释隆中业，还为川上人。友生难解事，往行不须论。
咏琴鱼
作者：程邑
朝代：清
体裁：七言绝句

丹灶成时饵变鱼，鱼今作饵灶丹虚。仙人若有怜才意，弹铗归来三月初。
赠席仲远
作者：程邑
朝代：清
体裁：五言律诗

翠峰三尺地，霜雪老秋颜。时有杖藜往，常看采药还。终年具区水，万古洞庭山。松下发清响，少微心自闲。
睡仙亭
作者：程铭
朝代：清
体裁：联

无不读书豪杰；有打瞌睡神仙。
挽张之洞联
作者：程镇瀛
朝代：清
体裁：联

平生所志，是移山愚公、填海精卫，至今日鞠躬尽瘁、夙愿未酬，魂魄果有灵，对此兆姓黄种、万里神州，应多余恨；人间何世，看龙蛇起陆、燕雀嬉堂，更那堪大厦将倾、梁木遽坏，天心如可转，当与八百孤寒、三千桃李，共济时艰。
挽曾纪泽联
作者：程颂芳
朝代：清
体裁：联

恢猷本文正清芬，柔远忆乘槎，谋国敢辞臣力瘁？宣德树华夷伟望，诏庸宜镂鼎，易名无负主恩深。
论画答王耕南
作者：程鸣
朝代：清

杜陵赠画师，五日画一水。意在落墨先，苦心究终始。前贤论惜墨，其意端在此。第云墨如金，只取减省耳。王洽米襄阳，烟云常满纸。学古希古心，不学古人面。荆关境在胸，挥洒付柔翰。规矩虽具陈，神明取能变。试看造化炉，新机异昏旦。而胡丹青家，刻舟以求剑。
东阿后歌
作者：程鸿诏
朝代：清

南去见山自此始，南来见山自此止。出山入山皆艰难，连朝山色愁中看。我欲移之著何处，恐碍天下行人路。愚心惟祝在山泉，绕山飞流成长川。一苇可航一帆送，轻舟竟渡免尘閧。东阿况亦吾宗邦，千年虽久安能忘。八斗才高今不见，一心捧日山难限。昊天自昔鉴孤忠，峰峦倏忽移愚公。崎岖化尽得平易，辙端蜿蜒痕在地。从此大道无偏颇，青山回首梦中多。
临淮淮军昭忠祠联
作者：程鸿诏
朝代：清
体裁：联

我提劲旅，遥清函谷烽烟，遣诸军累岁驰驱，战关内，战关外；帝许崇祠，仍倚临淮壁垒，愿再作他年将相，出山东，出山西。
四川江南会馆联
作者：程鸿诏
朝代：清
体裁：联

地势据上游，遥遥控滇黔秦陇，切盼销兵，天府称雄，此邦不亚江南好；皇华来益部，历历咨民物山川，壮怀叱驭，锦城云乐，吾辈休歌蜀道难。
子陵台
作者：程鸿诏
朝代：清

鼓枻沿缘波未定，横塘风晚野花开。一钩新月钓江水，正向严陵滩上来。
孙琴西廉访次唐端夫东坡生日诗韵追念湘乡师相属和奉呈并怀钱子密
作者：程鸿诏
朝代：清

校书正苦扫落叶，谁唱阳春和白雪。天台掷赋声忽闻，广桑证道路云绝。犹幸坡公在眼前，曾见醉翁为心折。冶城山阁昔游宴，桂管妖氛刚破灭。昨年公持使节至，迩来我恰间身掣。许从芸笈借缇油，莫陪花坞吟宫缬。安昌旧客盟石交，建章群仙饮玉屑。千里命驾病未能，八载流光去如瞥。何时更共阿戎语，新诗且与黄九说。明当踏春大观亭，健行不藉拄杖铁。
怀叶润臣却寄
作者：程鸿诏
朝代：清

忽听楚人语，思君情自深。新诗又几卷，近日共谁吟。鲤对有真乐，雁行传远音。长沙波渺渺，怅抚独弦琴。
淮阴钓台歌
作者：程鸿诏
朝代：清

汉家垂钓两男子，鸿飞冥冥功狗死。同有高台凌清沚，咄咄狂奴呼不起。漂母一饭酬金千，解推之恩宁轻捐。钟室覆盆难见天，泗上亭长喜且怜。冢前万人早矜诩，晚余斯台峙淮浦。不幸乃与哙等伍，胡弗一竿自终古。
滕县见陈抱潜题名
作者：程鸿诏
朝代：清

抱潜吾执友，到处不题诗。此意岂难解，相思无已时。上宫君子馆，画井古人知。欲共论为国，征途合语谁。
登金焦二山寄故园兄弟
作者：程鸿诏
朝代：清

东屋西屋人已远，名山也作弟兄看。金焦好处多于画，少个雁声江上寒。
贺李星域母寿联
作者：程鸿诏
朝代：清
体裁：联

寿母千龄宜颂鲁；佳儿百战佐平淮。
赤壁二赋堂联
作者：程鸿诏
朝代：清
体裁：联

前后二赤壁，曾留妙墨镇斯堂，今兹大厦重支，月白风清思赋手；苏胡两文忠，并以翰林官此地，我亦连圻忝领，山高水落想先民。
题黄鹤楼
作者：穆克登阿
朝代：清
体裁：联

千秋庙貌重新，乘鹤归来，知是有些感应；万古江天一色，推窗望去，见他几个兴怀。
挽左宗棠联
作者：穆图善
朝代：清
体裁：联

忆昔秦陇相随，揽辔前驱，不数年西域尘清，赫然勒鼎铭钟，位晋通侯膺上相；窃幸瓯闽重会，同舟共济，甫一稔东瀛浪靖，忽尔骑箕戴斗，名垂青史照丹心。
感遇
作者：穆彰阿
朝代：清

御风入阊阖，缥缈蓬莱游。丹阙互紫宫，瑶府结琼楼。玉皇数召见，绛节垂华斿。香案翻宝箓，众仙非我俦。下士未闻道，汩彼尘土谋。丹砂治不成，聚语徒啾啾。淳淳尧舜朝，翼翼皋夔佐。怀古惭吾才，纲纪曷宜播。刚毅近剽悍，宽柔或选愞。更弦惧瞀眩，因辙太委惰。譬彼鼎黄耳，覆餗谁能那。懋懋恭朝夕，庶以寡吾过。
感遇·其一
作者：穆彰阿
朝代：清

御风入阊阖，缥缈蓬莱游。丹阙互紫宫，瑶府结琼楼。玉皇数召见，绛节垂华斿。香案翻宝箓，众仙非我俦。下士未闻道，汩彼尘土谋。丹砂治不成，聚语徒啾啾。
感遇·其二
作者：穆彰阿
朝代：清

淳淳尧舜朝，翼翼皋夔佐。怀古惭吾才，纲纪曷宜播。刚毅近剽悍，宽柔或选愞。更弦惧瞀眩，因辙太委惰。譬彼鼎黄耳，覆餗谁能那。懋懋恭朝夕，庶以寡吾过。
官舍夜吟
作者：穆得元
朝代：清

广文官独冷，僻地恰相宜。塞近迎寒早，山深得月迟。课书频剪烛，看剑几倾卮。吾自寻吾乐，良宵一咏诗。
送友人之官
作者：穆清
朝代：清

行藏为我屡沈思，一笑尊前月影移。小草何关天下计，不才空过圣明时。牛衣未必惭中妇，燕颔从教误相师。他日鸣琴思旧雨，白云深处问荆篱。
乙酉除夕
作者：窦光鼐
朝代：清

守岁炉存火，登盘味只辛。即辞今夕腊，无那故园春。盥荐添亡弟，音书滞老亲。强欢裁吉语，掩泪已沾巾。
乾隆80万寿联
作者：窦光鼐
朝代：清
体裁：联

天数五，地数五，五十五年，五世一堂，共仰一人有庆；春八十，秋八十，八旬八月，八方万国，咸呼万寿无疆。
卓敬祠联
作者：窦光鼐
朝代：清
体裁：联

沥悃陈谟拒不庸，遂使奸邪误国；捐躯赴难同一死，却教沟渎无颜。
夜过弹子矶
作者：窦光鼐
朝代：清

日下碧峰暮，山寒苍鹘鸮。江流催地转，石气与天高。直想移灵鹫，何年断巨鳌。客帆不得泊，欹枕送惊涛。
桐城道中怀刘耕南
作者：窦光鼐
朝代：清

野馆回残梦，江乡忆故人。一官犹苜蓿，三径但松筠。雾雨南溟路，关山北峡春。折梅未敢寄，细把恐伤神。
游天井
作者：窦光鼐
朝代：清

游子追险绝，造物秘灵境。始下九仙麓，槛出书库顶。诘曲席牛涔，溪回觉道永。稍出石门隘，已怖风色猛。湍瀑会群壑，硖角刷诸岭。北汇二龙潭，上者为天井。束练百丈悬，扶云双塔迥。势挟河汉落，气浸毛发冷。环峰作藻干，圆亭绝繘绠。俯崖窥半壁，阴鉴洞内景。相传是海眼，地底通溟涬。有时沃骄阳，霖雨应祷请。沈牲终不受，澹瀩涵宁静。适来惊渊潜，殷雷晨一警。岂谓感鬼神，兹游固多幸。西晖余照曜，延伫惜俄顷。
登五莲山望海峰
作者：窦光鼐
朝代：清

诸峰皆崭绝，东峰独可上。朝来缘翠微，振衣披榛莽。到顶得石棚，小住骋遐赏。东南指沧澥，一气接沆漭。初晖散余霞，云外浮晃朗。想见至人心，天渊与浩广。世路隘蜗角，蛮触各争长。而我于其间，委怀任俯仰。每虑尤悔集，有如鸟避网。适来豁达眸，胸尘一涤荡。即此得玄珠，无劳问象罔。
登浴日亭次东坡韵
作者：窦光鼐
朝代：清

扶胥南下水如天，倚棹孤亭黄木湾。海外初收鳌背雨，云中稍辨虎头山。即看铜鼓添沙棱，岂有丹炉驻玉颜。我欲骑鲸攀若木，遍悬五色十洲间。
还自天井
作者：窦光鼐
朝代：清

日下扶云峰，山晚叶半赤。返照翻过鸟，暝色随归客。径滑容侧足，线缕缘山脊。诘曲已数盘，直下犹千尺。凉风吹我裳，萧萧愁向夕。野雉雊深草，不知防弹射。仆夫勿卤莽，行路有倾仄。揽策出谷口，山衔月已白。
耿嵩阳先生邀同刘子维郭渭石耿孝标游龙潭
作者：窦克勤
朝代：清

携手中林去，潭看第几重。悬崖流日影，飞瀑润嵩峰。雷雨时交至，烟霞忽半封。山中多变化，疑是护潜龙。
赴刘子维约同郭渭石刘孟元游少林晚宿法王寺
作者：窦克勤
朝代：清

逶迤岳下共徘徊，次第登临一径开。寺护荒烟邻虎窟，潭浮肃气近龙台。青山暮影随波转，白雪高吟爱月来。为叩僧门聊一问，红尘何处是蓬莱。
大理天下大师墓联
作者：窦垿
朝代：清
体裁：联

僧而帝者祖，帝而僧者冢孙，天难谌，命靡常，莫怨高城飞燕子；石戴土曰砠，土戴石曰崔嵬，地既灵，人自杰，曾来奇衲礼狮王。
岳阳楼联
作者：窦垿
朝代：清
体裁：联

一楼何奇，杜少陵五言绝唱，范希文两字关情，滕子京百废俱兴，吕纯阳三过必醉，诗耶？儒耶？吏耶？仙耶？前不见古人，使我沧然涕下；诸君试看，洞庭湖南极潇湘，扬子江北通巫峡，巴陵山西来爽气，岳州城东道岩疆，潴者，流者，峙者，镇者，此中有真意，问谁领会得来。
忆梅和天钧和尚原韵
作者：窦嵋
朝代：清

相期已是违残腊，雨雪蹉跎又半春。自别清癯池上影，每怀淡远月中神。迢迢驿路诗难觅，渺渺罗浮梦那真。晨夕巡檐频索笑，却教妒煞住山人。
山居即景
作者：窦心培
朝代：清

绕槛碧成围，岩阿淡夕晖。野僧烟外出，幽鸟画中归。山与人同瘦，云随叶共飞。闲居多乐趣，好静自忘机。
秋晚游惠山归途遇雨
作者：窦心培
朝代：清

名山终日尽勾留，曲径寻诗值暮秋。黄叶乱飞声飒飒，满湖凉雨送归舟。
偕友游石浪庵
作者：窦承焯
朝代：清

路转峰腰断，庵依锡麓根。石随山势曲，浪卷月华吞。仰见凌云塔，深藏修竹门。同来二三子，相与共开樽。
秋日西定桥闲眺
作者：窦承焯
朝代：清

山色一溪浮，长桥古渡头。寺传贝叶树，岸系钓鱼舟。红叶斜阳乱，白蘋曲水流。逍遥疑世外，何必说瀛洲。
重修惠山五里街补种桃柳千株
作者：窦承焯
朝代：清

重修山下旧时溪，桃柳千株补种齐。寄语游人莫攀折，好留浓荫罩长堤。
题礼社薛氏义田记后
作者：窦承焯
朝代：清

吁嗟宗法废，谁复思同源。菀枯所集异，推解义独敦。仙池古君子，颜色如春温。渴慕范公德，葛藟庇本根。临殁忆亲命，慨已亡诸昆。勇为恨不早，首倡悲孤存。所喜犹子贤，成志凭诸孙。各各补先阙，割腴广仁恩。同室异秦越，浇俗不可论。大吏重风谊，绰楔高在门。
秋晚
作者：窦氏
朝代：清

西风吹木叶，万户动寒砧。静院凭栏久，愁心无限深。
立秋
作者：窦氏
朝代：清

梧飘一叶送秋声，风动凉生暑气清。万户寒砧催木叶，草根深处乱虫鸣。
赋得爱月夜眠迟
作者：窦氏
朝代：清

银蟾喜对宵如昼，夜凉寂静三更后。素魄将移花影斜，清光已射窗纱透。斗转银河碧汉流，牡丹带露弄轻柔。薰炉香烬浑忘寐，倚遍栏杆几曲楼。
仙人
作者：窦遴奇
朝代：清

瑶台十二玉阑干，夜半天阶下紫鸾。说是仙人君不信，空留秋色满山寒。
杂兴
作者：窦遴奇
朝代：清

韝鹰具利爪，攫物厉秋风。使不逢狐兔，亦与凡鸟同。丈夫当无事，何以异凡庸。边徼忽多故，擐甲效从戎。灵鹊化金印，旗纛建交龙。铭勋膺上赏，晋爵列侯封。平时论豪杰，管乐亦无功。
台阳八景
作者：立柱
朝代：清

鹿耳连帆荡碧空，鲲身集网水瀜瀜。鲫潭霁月风清丽，雁塞烟霏气郁葱。赤嵌高凌夕照紫，金鸡遥映晓霞红。香洋春耨观成后，旗尾秋蒐入望雄。
挽郭嵩焘联
作者：立群
朝代：清
体裁：联

争千秋才算真儒，忆前番皇路驰驱，纵教群喙喧呜，自有公评昭信史；到九原定逢阿父，傥问讯家庭亲故，差幸诸昆竞爽，未堪振拔只孤儿。
啼饥行
作者：章上弼
朝代：清

一旱逾两年，一水又三月。雨旸既失时，灾荒遂迭出。自从入秋来，良田再沦没。堤防岂不严，所苦人力竭。秋场禾不登，日渐生计拙。比邻八九家，薄暮炊烟绝。侧耳闻啼饥，伤心难具述。因思良有司，救荒岂无术。救荒救已荒，所操术已末。要在裕其原，勿使有所缺。因事课惰勤，尽心及沟洫。催科鞭扑宽，民得食其力。先事不绸缪，后悔徒操切。琐琐乡里间，贫富相赡恤。盖藏亦无多，人众不易活。谁指千石囷，聊尔济仓卒。慨此念哀鸿，浩歌肠内热。天心本仁爱，愿民足衣食。胡为降鞠凶，荡及万家室。粟贵性命贱，攘夺恐骚屑。履霜思坚冰，忧怀何时辍。
葛岭
作者：章上弼
朝代：清

蟾蜍静吸初阳日，蟋蟀秋鸣半壁天。一种江山两遭际，忽然富贵忽神仙。
史梦兰继室田太夫人九十大寿
作者：章仲和
朝代：清
体裁：联

瑶圃仙家开寿域；兰陔雅乐侑春觞。
嫁次女素丝作二首
作者：章元治
朝代：清

幼读葩经第一章，河洲起化义能详。相攸如我诚苛刻，误汝愆期已久长。看到夭桃花绚烂，料来秾李品端庄。雍雍鸣雁行亲迎，六礼完成好肃妆。敬戒毋违母命之，阿翁庭训寓新诗。堂前萱草忧宜解，衣里芦花冷要知。内则一篇常诵习，大家七诫莫忘遗。百年好合从今始，不比深闺作女时。
嫁次女素丝作二首·其一
作者：章元治
朝代：清

幼读葩经第一章，河洲起化义能详。相攸如我诚苛刻，误汝愆期已久长。看到夭桃花绚烂，料来秾李品端庄。雍雍鸣雁行亲迎，六礼完成好肃妆。
嫁次女素丝作二首·其二
作者：章元治
朝代：清

敬戒毋违母命之，阿翁庭训寓新诗。堂前萱草忧宜解，衣里芦花冷要知。内则一篇常诵习，大家七诫莫忘遗。百年好合从今始，不比深闺作女时。
读徐素庵先生慎馀斋诗集谨题二律
作者：章元治
朝代：清

劫火馀生鬓发斑，升平重庆返乡关。能忘名利心情淡，恰比神仙岁月閒。自古高风推叔胄，至今真面识卢山。新诗一卷谁为敌，位置元来李杜间。世路崎岖总不平，先生窥破此中情。家贫自觉心常泰，世浊何妨我独清。满眼浮云任来去，盟心白水最分明。南州高士今犹在，岂仅诗篇系重轻。
读徐素庵先生慎馀斋诗集谨题二律·其一
作者：章元治
朝代：清

劫火馀生鬓发斑，升平重庆返乡关。能忘名利心情淡，恰比神仙岁月閒。自古高风推叔胄，至今真面识卢山。新诗一卷谁为敌，位置元来李杜间。
读徐素庵先生慎馀斋诗集谨题二律·其二
作者：章元治
朝代：清

世路崎岖总不平，先生窥破此中情。家贫自觉心常泰，世浊何妨我独清。满眼浮云任来去，盟心白水最分明。南州高士今犹在，岂仅诗篇系重轻。
长沙陈述庐大令瞻麓图
作者：章元治
朝代：清

遍走天涯三十霜，家园风景苦难忘。潭州太守留遗迹，戎幕参军忆故乡。豪气元龙诗草富，传神痴虎笔花香。顾瞻闾墓心诚切，整顿乾坤事正忙。
题谢孝子侍疾图
作者：章元治
朝代：清

小人有母病不已，十载之中时卧起。延求仓扁两三人，蔘苓供奉寻常例。展拜公图愧何似，如公方足为人子。衣不解带十八年，十八年如一日耳。一日之中十二时，十二时中泪不止。愁容又怕阿娘知，笑语温和慰母慈。评量药物公知医，护持寒暑亦易为。最难曲折细微处，有病还如未病时。阿娘之心最痛儿，见儿劳瘁心伤悲。夜深人静驱儿睡，公谓阿娘儿不疲。打叠精神颜色怡，形影何能片刻离。疾苦渐忘阿娘喜，公言子职当如是。妙手何来老画师，传神都在丹青里。丹青传出孝子心，画工声价重黄金。此图抵得孝经读，披图尤使泪满襟。呜呼噫嘻悲乎哉，今之孝者吾知矣。棒檄而喜曰显扬，婢仆趋承奉甘旨。自谓能养类如斯，惜哉未见公此纸。安得图形千万张，仰瞻遗范遍闾里。
挽唐竹峰联
作者：章光国
朝代：清
体裁：联

仕孰教忠，有子同深无父痛；禄还逮养，乃翁及见入官时。
挽曾国荃联
作者：章其俊
朝代：清
体裁：联

辉联花萼，再造江南，遗爱媲棠荫，寿世勋名真不朽；心惨竹林，同归天上，哀思深黎庶，感公恩泽更伤怀。
挽张之洞联
作者：章华
朝代：清
体裁：联

退赇兢、进廉直，古大臣之风，忠告空余遗疏在；前庚子、后戊申，授庙堂二策，追思足令举朝哀。
挽张百熙联
作者：章华
朝代：清
体裁：联

夏曰校、殷曰序、周曰庠，复三代教育宏规，遗烈犹存，黄金合铸鸱夷子；行同伦、书同文、车同轨，创万国交通主义，功名未竟，绛帐空悲马季长。
挽张百熙联
作者：章华
朝代：清
体裁：联

爱士发乎至诚，考昭代名贤，共仰遗风同纪阮；变法难于戡乱，数湘中诸老，谁知今日有曾胡。
贺张百熙60寿联
作者：章华
朝代：清
体裁：联

楚国名臣，共祝江陵再世；司农经术，群推海内大师。
挽曾国荃联
作者：章合才
朝代：清
体裁：联

江淮颂棠棣贻芬，事业勋名，风兼莘渭，矧驹昂寰宇，节钺遐翔，余经陶铸群英，尤列翰垣恢福荫；朝廷越谷蒲授爵，富贵寿考，星聚衡湘，詹燕翼门庭，栋梁叠展，只愧衰庸裨将，莫酬鞭策负慈晖。
挽曾纪泽联
作者：章合才
朝代：清
体裁：联

九边式燕，长城立万里而遥，经纬本家传，叠建节旄维带砺；五秩扬鲲，辅世胜百年之久，勋名垂史册，永资梁栋衍弓裘。
挽张百熙联
作者：章同
朝代：清
体裁：联

广厦集英贤，多于稷下三千履；山邱痛零落，何处成都八百桑。
贺张百熙60寿联
作者：章同
朝代：清
体裁：联

吏部文章，司农经术；曲江风度，太岳勋名。
题鬯芬先生画山中宰相图
作者：章同瑞
朝代：清

云以閒而懒，山以深而幽。中有忘机人，耽兹壑与丘。偃蹇坐松下，箕踞科其头。霜柯裂奇致，鳞鬣皴长虬。飞泉挂木末，风雨喧高秋。苍雪半空落，古色盈双眸。白石何齿齿，白云何悠悠。一杯醉石上，万事如云浮。吁嗟陶贞白，吾将从之游。
挽曾纪泽联
作者：章同百
朝代：清
体裁：联

文章经济，独有千秋，正我朝柱石相期，讵中道摧残，筹笔未终，谁消边衅？义故恩私，于焉两世，恸先子涓埃莫报，又孤儿零落，瓣香和泪，哭向天涯。
将出金陵
作者：章在兹
朝代：清

昔日秦淮渡，高歌旧酒楼。今来江上月，独对帝城秋。壮志销投牒，微躯贱旅游。干将锋尽折，真悔觅封侯。
汉武
作者：章在兹
朝代：清

调遣天兵地月支，蒲萄新发上林枝。初闻使者巡三辅，又命将军号贰师。越巂楼船通属国，朔方烽火照征旗。羽林无数孤儿在，独向高台泣望思。
都中杂兴之一
作者：章在兹
朝代：清

入洛诚多事，游梁亦已频。半生欢结客，一刺肯依人。不遇钟期听，何惭原宪贫。倚闾终日望，只是负慈亲。
刀鱼
作者：章型
朝代：清

君不闻周郎一炬烧赤壁，火箭星流轰霹雳。老龙铲甲蚌剖珠，长江万里埋锋镝。又不见允文采石鏖西风，血光溅碧浪花红。白刃狂飞千片雪，金人魄落洪涛中。铁性铮铮死不朽，折戟沈沙破浪走。水晶宫碎冯夷逃，一声怒作鲸鲵吼。刀刀叱化为银鳞，桃花流水江南春。疑是龙光射牛斗，干将跃入延平津。山经尔雅文非阙，鱴刀鲚鱼名号别。卖鲈红树待三秋，穿鳜绿杨刚二月。诗人格物每好奇，戏为食谱析其疑。天公造劫难收烬，输与老饕快朵颐。
刀鱼
作者：章型
朝代：清

赤壁当年遇好风，沈枪折戟水流红。至今幻作银刀状，不在江东便汉东。
和海门俞雅平太守枯梅复生诗
作者：章型
朝代：清

君不见昆崙离海一万里，龙门喷箭波涛起。西来东去刻不停，逝者如斯而已矣。又不见尧舜至今四千年，古人觌面无一焉。秦皇汉武死不悟，空教方士求神仙。荣枯自昔有成例，轩岐束手亦无计。何由草木得长生，寿与鼎彝同不敝。上苍破格施殊恩，佳卉特因良吏存。廉泉一勺灌墙角，居然能返梅花魂。君家本住西湖侧，管领孤山早春色。月明雪积鹤飞来，彷佛逋仙古风格。顷因襄校招我前，枯梅著华华万千。定有元宰起髦俊，似此祥瑞岂偶然。太守循良民社福，春风披拂狮山角。勿剪群歌召伯棠，复生又是蔡公竹。
寿刘缄三座师七秩
作者：章型
朝代：清

绣衣曾染禦炉香，玉尺频承黼座光。风宪一官依北阙，文星三度照南方。尚书望重司喉舌，宗匠才高备栋梁。小草幸蒙亲手植，愿随莱綵晋霞觞。
江都胡琯卿明经七十
作者：章型
朝代：清

精神矍铄古须眉，介寿逢君七秩时。幸与德邻频问字，愧无仪献且陈诗。门多立雪传元箸，座设扶风拥绛帷。更羡耄年真乐事，崭然头角四孙枝。
玉钩斜
作者：章型
朝代：清

虹桥偃卧流泉咽，鬼唱秋坟燐染碧。冷露蘼芜锁暗香，荒蛩啼碎三更月。明月无情漾浅沙，半弯弓影玉钩斜。断肠寸寸红心草，逝魄星星绛树花。春风一度迷楼晓，乌铜屏外笼娇鸟。湖上歌姬粉黛香，镜中天子头颅好。芙蓉憔悴怕经霜，泪墨丝丝剩锦囊。薄命红颜千古恨，一抔黄土掩华妆。至今风雨雷塘夕，白杨萧瑟垂荒陌。双双金盌化鸳鸯，片片罗裙飞蛱蝶。君王遗垄委蒿莱，文狸夜泣吴公台。萤火几星依翠瓦，美人魂魄盍归来。
玉钩斜
作者：章型
朝代：清
体裁：古风

虹桥偃卧流泉咽，鬼唱秋坟燐染碧。冷露蘼芜锁暗香，荒蛩啼碎三更月。明月无情漾浅沙，半弯弓影玉钩斜。断肠寸寸红心草，逝魄星星绛树花。春风一度迷楼晓，乌铜屏外笼娇鸟。湖上歌姬粉黛香，镜中天子头颅好。芙蓉憔悴怕经霜，泪墨丝丝剩锦囊。薄命红颜千古恨，一抔黄土掩华妆。至今风雨雷塘夕，白杨萧瑟垂荒陌。双双金碗化鸳鸯，片片罗裙飞蛱蝶。君王遗垄委蒿莱，文狸夜泣吴公台。萤火几星依翠瓦，美人魂魄盍归来。
闻蜩
作者：章型
朝代：清

绿阴清昼掩柴扉，鸦鹊投林蝶绕帷。惟有鸣蜩最奇绝，声声犹似唤杨妃。
赠苒容圃少府归养黔中
作者：章天育
朝代：清
体裁：七言律诗

落木萧萧动地寒，骊歌苦调唱辛酸。由来至性勤将母，肯为浮名久恋官。巫峡三冬愁积雪，洞庭尺水撼狂澜。雁行不到衡阳外，欲寄平安一字难。
秋霜阁观瀑布
作者：章天衢
朝代：清
体裁：古风

言寻水西游，载出城西路。落日碍浮屠，归云没深树。浩然风雨声，银河忽倾注。其下风光潭，言是唐宗处。上有秋霜阁，言摘青莲句。时当骤雨余，瀑势下逾怒。飞龙欲攫人，蟠掣不容去。无首亦无尾，可喜亦可怖。空山多幽音，此意谁当悟。
丁巳岁暮书怀投赠宾谷转运因以志别
作者：章学诚
朝代：清

蛰苓兔丝杓，吴石鱼桐扣。青霜丰钟铿，紫气匣剑剖。龙虎变化风云从，天涯何处无遭逢。淄渑泾渭各自媚，大壑无我皆朝宗。东海鲰生最萧索，哀骀天选良非恶。孤情僻性真穷奇，乾坤莽莽悬瓠落。少年随众逐辞场，十战九北何郎当。秋风黄叶长安道，夜雨青镫村学堂。长安米贵居不易，奉母将家困侨寄。摩拟潜消笔墨灵，蹉跎暗折江河气。掉头十载京华春，蠖屈自诧亦有伸。先茅连拔自丁戊，文章遇合如通神。前后司衡矜荐剡，叠蒙圣主春风颔。佳话流传播缙绅，风尘耳目争旸睒。谁知管城骨相屯，境迁事往终沈沦。北堂萱谢南路绝，衣食奔走嗟艰辛。辛丑中州寻旧雨，失比遂遭群小侮。苏秦游困既丧资，蔡泽途穷更夺釜。故人作宰肥子乡，为我休荫停踉跄。笙簧文酒剧欢会，岁暮风雨忘凄凉。壬寅癸卯勤讲课，北平试拥皋比座。地交山海少耕粮，庙近夷齐尝苦饿。甲乙丙主莲花池，相国殷勤推项斯。琳宫提举比祠禄，所惭患好为人师。相府荒凉韩愈罢，承蜩伎捷斯文亳。朱文曾动天子颜，白字竟遭县尉骂。丁未又困京洛尘，选部有官不敢徇。晏岁仓皇走梁宋，才拙岂可辞贱贫。镇洋太保人伦望，寒士闻名气先壮。戟门长揖不知惭，奋书自荐无谦让。公方养疴典谒辞，延见卧榻犹嫌迟。解推遽释目前困，迎家千里非逶迤。宋州主讲缘疑夙，文正祠堂权庙祝。漳潭深院花木饶，侨家忽享名山福。戊秋洪水割荆州，大府移镇苏虔刘。坐席未暖又偈偈，故人官毫聊相投。己酉春夏江南北，驰驱水陆无休息。秋冬往还江汉间，灾平岁稔旌门闲。庚戌重来启书局，编摩万卷书撑屋。四年转辗五迁家，疾病殇亡又相属。鸡犬图书行李间，更堪旅榇波尘逐。人言官畏屡迁贫，何况区区恃馆谷。自庚徂甲五春秋，饱看山青江汉流。春风草绿晴川阁，霁雪梅开黄鹤楼。三苗背化唐虞禅，军府劳心厉征缮。残篇自为运筹停，终报前军殒大星。三年落魄还依旧，买山空羡林泉茂。祇合驰驱毕此生，辞官翻似羁官守。南丰先生当代奇，家学世业儒林师。瀛台星署抗高步，淮南秉节平度支。欧苏旧治即家法，大雅扶轮声气洽。冠盖辐辏东南都，八公四子惭孤狭。浔阳使相东浦公，乃与公阅为先容。仲夏偈来秋始见，白日无檄医头风。先生高谊云霄上，全人肩肩视瓮盎。问医馈药使频仍，自惭何以答嘉贶。臣之少也不如人，况今垂老忧患频。侧闻方志许参校，抵掌伸眉欲图效。眇视跛行别有优，此事略解陈前筹。周官外史领方志，成周一道同风治。《乘杌》《春秋》各擅名，侯国改制非西京。志为国史举全体，陋儒误认为图经。司书版图有专职，如何方志混白黑。封建郡县今古殊，民彝物则无隆污。行人五物献当宁，风《诗》采贡国史序。古人经纬自分明，后人不复辨牛鼠，获麟绝笔直至今，历史得失可窥寻。史迁义本风《诗》出，比兴偏长弦外音。班《书》典肃原经礼，官仪左《国》融其体。蔚宗习染近文人，别裁间出犹鲜新。陈氏三书有微意，阳魏阴刘褒贬异。造奇蹈秽心术殊，尚存家法非全诬。子显《齐书》真破碎，史作雕虫大道晦。《梁》《齐》《陈》《周》有完缺，自郐无讥一埽秽。《南》《北》二史夸剪裁，断纻败絮如纷埃。唐初《晋》《隋》出众手，《晋》杂《隋》纯非例推。刘煦《旧唐》号芜滓，欧宋《新书》矜后起。虽云文省事能增，未免适屦还削趾。欧阳《五代》世称奇，学究《春秋》《文选》史。元修三史明修《元》，大车冥冥尘未已。圣人制作是为经，笔削前朝万世型。《八旗志》仿全史例，方志当知奉法程。乃知偏主图经类，夏虫朝菌空纷争。迂谈屡为时俗笑，山水曲待钟期评。文定诗才本清穆，山僧夜话非论笃。瓣香偏似遇追摩，步窘吟诗若局促。南丰贤裔八面才，余事为诗如探怀。春蚕作茧金铸鼎，化工赋物无安排。瑶章惠我见欲咥，措语无多神相出。缠绵厚意渥春温，但恐医门遂多疾。欲和佳篇屡辍题，小巫气折大巫低。晏岁行归志留别，长歌强效鹧鸪啼。
咏史
作者：章学诚
朝代：清

浩浩今古，茫茫长途。俯仰上下，局蹐微躯。学书学剑，卓荦为儒，横览百家，高挹典谟。腾踔奇伟，斯称吾徒。思通八极，目想九区。伐木丁丁，鸟鸣嘤嘤。出自幽谷，迁于乔木。乔木无枝，鸟集无时。徘徊磅礴，穷无所之。深山有壑，大泽有舟。吁嗟转蓬，随风飘游。青青子衿，悠悠我心。鼓瑟鼓琴，笙磬同音，停云在空，霭其欲雨。旋风忽起，飞扬跋扈。事变不常，中心惨怆。客行虽乐，不如还乡。
咏史·其一
作者：章学诚
朝代：清

浩浩今古，茫茫长途。俯仰上下，局蹐微躯。学书学剑，卓荦为儒，横览百家，高挹典谟。腾踔奇伟，斯称吾徒。思通八极，目想九区。
咏史·其三
作者：章学诚
朝代：清

大道如天，不著言诠。摩扃揣钥不可问，使我拔剑四顾心茫然。欲附高飞鹄，大风吹南而反北。欲骑长鲸鱼，惊浪骇汗如流珠。金门青琐佩玉琚，山斋茅屋闻读书。鹏图鴳笑各有志，昂然七尺将何如。登高山而望远海，乃见百川清浊纡疾之不同。八方殊风雨，安能顿使贤愚臭味之交通。或山而樵，或水而渔，独抱千古意，不可以杂居。春风东来入千家，桃李参差齐作花。一垄万木殊根荄，山高岩岩水无涯。
咏史·其五
作者：章学诚
朝代：清

伐木丁丁，鸟鸣嘤嘤。出自幽谷，迁于乔木。乔木无枝，鸟集无时。徘徊磅礴，穷无所之。深山有壑，大泽有舟。吁嗟转蓬，随风飘游。青青子衿，悠悠我心。鼓瑟鼓琴，笙磬同音，停云在空，霭其欲雨。旋风忽起，飞扬跋扈。事变不常，中心惨怆。客行虽乐，不如还乡。
挽左宗棠联
作者：章寿彝
朝代：清
体裁：联

长剑倚崆峒，勒石有缘赓载笔；旧巢归故燕，衔泥无计补倾梁。
挽曾纪泽联
作者：章寿彝
朝代：清
体裁：联

公从欧海旋槎，迎谒申江，驰驱久切登龙愿；我向扶桑观日，病归黄浦，惆怅偏逢驾鹤时。
挽左宗棠联
作者：章寿麟
朝代：清
体裁：联

雄旌过剡子城西，精神犹铄，喜元老澄清事毕，衮绣言归，那知梦酉征凶，终见岁星妨谢傅；巨制冠铜官册上，楮墨生辉，况我公奖籍恩深，遭逢不再，他日披图感旧，岂徒洒泪吊湘乡。
挽曾国藩联
作者：章寿麟
朝代：清
体裁：联

衡岳云兴，大泽及天下；上台星陨，遗爱遍江南。
挽曾国藩联
作者：章心复
朝代：清
体裁：联

将相本师儒，武纬文经，真见大名垂宇宙；治平出修省，先忧后乐，岂惟遗爱在东南。
东塔寺
作者：章恺
朝代：清

疏树平桥还小溪，秋容古意两凄迷。坏幢老寺梁天监，高垄荒碑汉会稽。塔屋镫寒青黯黯，径沙草软碧萋萋。前朝兴废无人语，独送残阳过水西。
双龙洞
作者：章恺
朝代：清

赤松行雨归，手控苍虬双。叱令守洞门，腾攫气未降。蟠拿岁月久，老腹余空腔。但闻风雷声，日夕相舂撞。我来访灵迹，短策缘危矼。岩扉划窙豁，巨窟呀双谾。朗若百间屋，气象开鸿厖。静觉眼界旷，虚传足音跫。晴阳炯穿漏，照耀东南窗。环以万松杉，翠影交旗幢。涓涓雪色乳，出窦成飞淙。散乱走涧谷，清音玉琤瑽。我欲呼仙人，据石倾一缸。泠然发长啸，聚吠惊村厖。天风荡归轩，欲去犹跭？。殷勤洞中水，送我下桐江。
双龙洞
作者：章恺
朝代：清
体裁：古风

赤松行雨归，手控苍虬双。叱令守洞门，腾攫气未降。蟠拿岁月久，老腹余空腔。但闻风雷声，日夕相舂撞。我来访灵迹，短策缘危矼。岩扉划窙豁，巨窟呀双谾。朗若百间屋，气象开鸿厖。静觉眼界旷，虚传足音跫。晴阳炯穿漏，照耀东南窗。环以万松杉，翠影交旗幢。涓涓雪色乳，出窦成飞淙。散乱走涧谷，清音玉琤瑽。我欲呼仙人，据石倾一缸。泠然发长啸，聚吠惊村厖。天风荡归轩，欲去犹跭𨇯。殷勤洞中水，送我下桐江。
闰七月十五日夜泊沧州看月
作者：章恺
朝代：清

鳌背西风蓬岛客，扁舟来看长芦月。海霞销尽暮天高，万里秋光铺玉雪。静浪初惊琼塔浦，浑波亦作冰壶洁。樯镫岸火两微茫，烟笛风讴共清绝。我从抱病红梨馆，屈指清蟾几圆缺。三年江海未归心，今宵合共灵娥说。白蕉两袖太凄冷，绿蚁一樽相映热。夜深凉水浸般窗，梦绕仙人白银阙。
陈希冯居邓尉六年复归故里赋诗赠之
作者：章恺
朝代：清

故人结庐青芝山，芝云千朵如商颜。杉萝深掩读书屋，洞门铁锁无人攀。我从君去亦远适，浩荡天风锵辔环。长谣空寄桂花崦，短棹远隔芙蓉湾。岂知离合固有数，我归故里君亦还。薰风解后忽一笑，人生良会元非艰。开编示我手注《易》，荟萃众说精刊删。虞翻三爻常恨少，王勃一句终嫌悭。见君著述重吾愧，旧学日夕生榛菅。相从且喜结此夏，剩乞妙斫镌坚顽。
青县道中
作者：章恺
朝代：清

浅渚连秋草，平堤带夕阳。几家茅屋小，一路黍苗香。眠鸭多闲意，垂杨不断行。沙河如更洁，便足敌江乡。
北郊晚步
作者：章慎清
朝代：清

茫茫身世厌尘埃，原野秋高乘兴来。极浦烟波衔落日，断碑风雨上苍苔。济时抱有刘琨志，作赋惭无庾信才。乔木烽烟重忆昔，空山愁听暮猿哀。
雨夜自遣
作者：章慎清
朝代：清

草草又黄昏，萧条静掩门。寒灯凝独夜，暗雨滞吟魂。梦去思难定，秋高簟不温。凄凉怀旧事，愁绝更谁论。
题赵焕文先生殉节纪二首
作者：章慎清
朝代：清

惨睹中朝大命倾，匹夫有责矧公卿。哀时不尽生前痛，洁己遑论死后名。甘效采薇思凛节，竟同填海为输诚。此邦忠义非虚语，正气常留亘太清。山河颠沛战龙蛇，血雨腥风动暮笳。不惜残躯拚报国，特留遗训为安家。松高别具淩霜干，葵老犹存向日花。倘有精魂赴京洛，故宫禾黍定咨嗟。
题赵焕文先生殉节纪二首·其一
作者：章慎清
朝代：清

惨睹中朝大命倾，匹夫有责矧公卿。哀时不尽生前痛，洁己遑论死后名。甘效采薇思凛节，竟同填海为输诚。此邦忠义非虚语，正气常留亘太清。
题赵焕文先生殉节纪二首·其二
作者：章慎清
朝代：清

山河颠沛战龙蛇，血雨腥风动暮笳。不惜残躯拚报国，特留遗训为安家。松高别具淩霜干，葵老犹存向日花。倘有精魂赴京洛，故宫禾黍定咨嗟。
题谢孝子东纬先生侍疾图三首
作者：章成铭
朝代：清

安石家风孝弟情，依依孺慕见真诚。最难侍疾六千日，不脱莱衣舞到明。商量欲觅九还丹，母病如丝求艾难。赢得画工浓淡笔，留将一副后人看。坊表巍巍一代旌，千夫共指旧蓉城。苦心毕竟邀天鉴，不负慈乌彻夜声。
题谢孝子东纬先生侍疾图三首·其一
作者：章成铭
朝代：清

安石家风孝弟情，依依孺慕见真诚。最难侍疾六千日，不脱莱衣舞到明。
题谢孝子东纬先生侍疾图三首·其三
作者：章成铭
朝代：清

坊表巍巍一代旌，千夫共指旧蓉城。苦心毕竟邀天鉴，不负慈乌彻夜声。
题谢孝子东纬先生侍疾图三首·其二
作者：章成铭
朝代：清

商量欲觅九还丹，母病如丝求艾难。赢得画工浓淡笔，留将一副后人看。
挽彭玉麟联
作者：章文彬
朝代：清
体裁：联

十九年旌节云从，东随防海，南侍巡江，由末职荐擢偏裨，荷大德裁成，未酬万一；五千里戈船棋布，外慑夷酋，内除奸宄，洎暮龄重劳整顿，愿狂澜永奠，上慰忧勤。
三十志感
作者：章文焕
朝代：清

少时期许竟如何，三十流光一掷梭。到处论交知己少，终年杜户感怀多。功名野店华胥梦，今古人心陆地波。漫诧近来精力减，寒风暑雨暗销磨。
九日同兄登君山
作者：章文焕
朝代：清

翘首江峰帽欲倾，芒鞋踏破白云行。此间真是好山水，选胜其如两弟兄。满耳秋声高处触，十年诗思感中生。不知谁更吹同调，野菊岩花共品评。
偶成
作者：章文焕
朝代：清

人恒洁其身，弹冠而整衣。何如洁其志，澡雪以明几。濯濯金门柳，采采北山薇。荣枯本有定，执德庶无违。
心斋叔秋夜读书图
作者：章文焕
朝代：清

秋风吹庭树，入夜转清凉。芸窗百城拥，坐见新月光。博涉久忘年，嗒然慕羲皇。太古本无书，所用罔不臧。结绳臻上治，于道庸何伤。一画泄灵秘，如决堤去防。忧患始识字，况逐名利场。杂以百家言，矻矻堕渺茫。圣贤杳难继，俗学徒纷张。吾叔善读书，岂曰傲缥缃。矢志期人道，前哲追芳芳。雅尚学众异，我其共相羊。
再怀玉筐
作者：章有渭
朝代：清

临别殷勤置酒杯，西风挥手画船开。春来苦雨音书滞，几度闻箫忆凤台。
怀瑞麟姊
作者：章有渭
朝代：清

一声啼鴂觉春阑，怀旧离魂不自宽。犹忆绣床人病起，殷勤频为嘱加餐。
春感
作者：章有渭
朝代：清

舞蝶庄生梦，啼鹃蜀帝魂。紫芝逢胜友，芳草想王孙。小阁闻鸡唱，閒庭听鸟喧。晓烟迷麦陇，香雾锁柴门。鱼戏青萍动，风吹碧叶翻。彩毫题玉柱，绿蚁引金尊。乍摘葳蕤草，长依翡翠轩。避秦无绝境，何必问桃源。
玉楼春·寄外
作者：章有渭
朝代：清

月华一簇云团结。秋到愁边无可说。人传郎意薄于云，侬信此心明似月。月明会有圆时节。怪杀闲云随处没。云消月堕夜凄清，只有离怀无断绝。
舟行即事
作者：章有渭
朝代：清

晓雾迷离彩鹢轻，掉歌徐动见秋晴。临湍鹭子亭亭立，夹岸蒲花漫漫生。遥指小山遮塔影，忽经深树出钟声。晚凉不觉罗衣薄，自爱澄河片月明。
行园
作者：章有渭
朝代：清

烂漫花如绣，閒行碧沼边。浴凫还泛泛，无蝶自跹跹。罗袂香风袭，纱窗翠筱连。徘徊看落日，彩雾绚青天。
九日雨中有感
作者：章有湘
朝代：清
体裁：五言律诗

每到茱萸节，思亲泪满衣。难禁心耿耿，况对雨霏霏。故国秋莼老，他乡客梦稀。登临怜弟妹，竟作彩云飞。
哭夫子
作者：章有湘
朝代：清

一自公车去不还，从今信有望夫山。赤绳虚系三生约，红泪惟馀两袖斑。诀绝未亲真恨事，梦魂时傍见欢颜。也知修短原无定，岂料荣枯顷刻间。千里良缘合倡随，于归不满十年期。最伤薄命分鸳侣，犹幸高名占凤池。故国泥封闻信日，长安春色看花时。无端遽赴修文召，不管空闺怨别离。日日伤心静掩门，每因春草忆王孙。空闺形影那堪问，满架图书今尚存。十六年前灵谷梦，三千里外杜鹃魂。孤镫厌听梧桐雨，偏送愁声渍泪痕。父子夫妻总幻因，夜台相见可相亲。无端生死偏摧我，不定功名却误人。遗得文章惊四海，寄来锦字恰三旬。待乘双凤君先去，寂寞兰闺未死身。几度悲秋秋已阑，回纹裁就向谁看。锦衾人去鸳鸯冷，银蒜帘空翡翠寒。无复音容还故国，空馀旅榇返长安。昨宵梦里分明见，依旧看花倚画栏。遥忆牛衣相对悲，那堪富贵便分离。姓名始入黄金殿，丽藻终传白雪词。泪洒在原当此日，魂归华表竟何时。孀闺寂寂肠应断，玉镜台空忍画眉。银汉霜华下井梧，愁心曾耐夜啼乌。月移妆阁侵书幌，风动形容出画图。咫尺相看言笑隔，依稀偏怪梦魂无。含情独对芙蓉帐，一任香销金鹊炉。挑尽残镫泪满衣，空阶细雨正霏微。愁凝长夜难成寐，梦到相逢不忍归。人去依然同色笑，觉来何处觅庭帏。悲凉此际还家日，枫冷吴江一雁飞。瘦影临风忆所思，冰心裂碎更谁知。分栖怕睹连枝树，续命空传五色丝。阁下招魂怜有弟，墓前执绋痛无儿。閒来到处搜遗稿，开箧篇篇黄绢辞。蜀魄啼鹃道路长，鹡鸰无复雨连床。中郎事业书千卷，子敬人琴泪几行。不死丹心终化石，馀生青鬓总成霜。与君不共齐眉案，纸阁芦帘瘗孟光。
哭夫子·其一
作者：章有湘
朝代：清
体裁：七言律诗

一自公车去不还，从今信有望夫山。赤绳虚系三生约，红泪惟馀两袖斑。诀绝未亲真恨事，梦魂时傍见欢颜。也知修短原无定，岂料荣枯顷刻间。
哭夫子·其七
作者：章有湘
朝代：清
体裁：七言律诗

银汉霜华下井梧，愁心曾耐夜啼乌。月移妆阁侵书幌，风动形容出画图。咫尺相看言笑隔，依稀偏怪梦魂无。含情独对芙蓉帐，一任香销金鹊炉。
哭夫子·其三
作者：章有湘
朝代：清
体裁：七言律诗

日日伤心静掩门，每因春草忆王孙。空闺形影那堪问，满架图书今尚存。十六年前灵谷梦，三千里外杜鹃魂。孤镫厌听梧桐雨，偏送愁声渍泪痕。
哭夫子·其九
作者：章有湘
朝代：清
体裁：七言律诗

瘦影临风忆所思，冰心裂碎更谁知。分栖怕睹连枝树，续命空传五色丝。阁下招魂怜有弟，墓前执绋痛无儿。閒来到处搜遗稿，开箧篇篇黄绢辞。
哭夫子·其二
作者：章有湘
朝代：清
体裁：七言律诗

千里良缘合倡随，于归不满十年期。最伤薄命分鸳侣，犹幸高名占凤池。故国泥封闻信日，长安春色看花时。无端遽赴修文召，不管空闺怨别离。
哭夫子·其五
作者：章有湘
朝代：清
体裁：七言律诗

几度悲秋秋已阑，回纹裁就向谁看。锦衾人去鸳鸯冷，银蒜帘空翡翠寒。无复音容还故国，空馀旅榇返长安。昨宵梦里分明见，依旧看花倚画栏。
哭夫子·其八
作者：章有湘
朝代：清
体裁：七言律诗

挑尽残镫泪满衣，空阶细雨正霏微。愁凝长夜难成寐，梦到相逢不忍归。人去依然同色笑，觉来何处觅庭帏。悲凉此际还家日，枫冷吴江一雁飞。
哭夫子·其六
作者：章有湘
朝代：清
体裁：七言律诗

遥忆牛衣相对悲，那堪富贵便分离。姓名始入黄金殿，丽藻终传白雪词。泪洒在原当此日，魂归华表竟何时。孀闺寂寂肠应断，玉镜台空忍画眉。
哭夫子·其十
作者：章有湘
朝代：清
体裁：七言律诗

蜀魄啼鹃道路长，鹡鸰无复雨连床。中郎事业书千卷，子敬人琴泪几行。不死丹心终化石，馀生青鬓总成霜。与君不共齐眉案，纸阁芦帘瘗孟光。
哭夫子·其四
作者：章有湘
朝代：清
体裁：七言律诗

父子夫妻总幻因，夜台相见可相亲。无端生死偏摧我，不定功名却误人。遗得文章惊四海，寄来锦字恰三旬。待乘双凤君先去，寂寞兰闺未死身。
家园白牡丹
作者：章有湘
朝代：清
体裁：七言绝句

天风昨夜曳仙裙，缥缈高台一段云。好共海棠春睡足，不将浓艳嫁东君。
晓思
作者：章有湘
朝代：清

窗外鸡初唱，花间露未干。欲临明镜照，犹怯翠眉寒。宿鸟翻林树，归鸿振羽翰。不知乡国信，何日报平安。
晓思
作者：章有湘
朝代：清
体裁：五言律诗

窗外鸡初唱，花间露未干。欲临明镜照，犹怯翠眉寒。宿鸟翻林树，归鸿振羽翰。不知乡国信，何日报平安？
晚眺
作者：章有湘
朝代：清
体裁：古风

岭峻隐青猿，松高飞白鹤。山云挂树梢，风卷残英落。新蒲已抽芽，细草媚嵓壑。景物最伤心，桃李还如昨。谁家少女郎，背立秋千索。貌态衣不胜，欢笑风前乐。春来无所为，斗草争花萼。何事深闺人，终朝常寂寞。
次玉璜妹来韵
作者：章有湘
朝代：清
体裁：七言律诗

记得西窗剪烛时，鸰原回首忽天涯。梦魂不觉吴山远，愁绪惟应夜月知。画阁焚香春泛泛，绣帘飞燕昼迟迟。相期泖水归宁日，重与殷勤话别离。
浣溪沙 旅怀 见《林下词选》、《词综》
作者：章有湘
朝代：清
体裁：词

此夜难分怨晓钟。梦魂偏又到吴淞。愁情先上两眉峰。沧海一声临远道，兰桡千里破长风。可怜回首隔江东。
秋怀
作者：章有湘
朝代：清
体裁：七言律诗

露华寒夜滴柴扉，留滞天涯未拟归。吴下云深鸿雁杳，楚江秋老鹧鸪飞。穿针结缕人谁共，咏絮吟风事已违。闻道故园莼菜熟，他乡回首泪沾衣。
秋日寄家姊俞夫人
作者：章有湘
朝代：清
体裁：古风

八月秋风振山谷，黄花初放银塘菊。一枝手折欲赠君，远道茫茫愁极目。间将玉纸写新诗，新诗赋就动远思。萧萧鸿雁随云度，寂寂虬镫拥漏迟。忆昔同在翠微阁，飞文联句夸奇作。那知江海各天涯，青鸟无情双寂寞。苏合房中愁索居，尺素遥传锦鲤鱼。为问江淹五色笔，拟成团扇近何如。
至日泊舟江上大风有怀
作者：章有湘
朝代：清
体裁：七言绝句

今节初逢起问程，停桡还喜片帆轻。旅魂欲到亲帏侧，一夜江声梦不成。
闺情
作者：章有湘
朝代：清
体裁：五言绝句

坐对鸳鸯草，行看蛱蝶花。那知春复夏，游子未还家。
咏荆轲
作者：章朝敕
朝代：清
体裁：七言绝句

掣剑高歌易水流，生平知己愧难酬。不徒太子恩如海，尚有将军肯借头。
红菱荡遇风
作者：章杞
朝代：清

白浪拍天飞，船身屡倾侧。置我旋涡中，而我持恒识。舟人相聚谈，各有惊皇色。谓我且停舟，此风渡不得。我谓不如前，万事莫惶惑。赖我坚持心，助彼股肱力。居然登彼岸，我为长叹息。世事类如斯，愿以策中国。
鸿章旅馆因题二十八字以志感触
作者：章杞
朝代：清

受辱休将心志灰，且来此地一徘徊。愿将笔舌广传布，不信国魂唤不回。
挽孙传芳联
作者：章梫
朝代：清
体裁：联

人雄鬼雄，同在佛堂，一击竟成殿脚女；私仇国仇，是何世界，九原应问卖饼家。
挽张之洞联
作者：章梫
朝代：清
体裁：联

以说经知我廿年前，此日同为天下恸；有大节过人三事在，于今犹见古臣风。
挽张百熙联
作者：章梫
朝代：清
体裁：联

九重诏语奖公忠，虽殁犹存，自有英灵翊王室；千百生徒齐涕泣，独居深念，愿贞志行慰师门。
挽张百熙联
作者：章梫
朝代：清
体裁：联

学宗宪祖，百世不祧，浩气亘太虚，应有诸葛后身，来扶汉室；名臣大师，一时俱谢，心丧频洒涕，既哭曲园居士，又吊长沙。
挽张百熙联
作者：章梫
朝代：清
体裁：联

踵湘中诸老，起为名臣，金殿要论思，早信朝廷用君实；居门下三年，与闻大义，绛帷今閺寂，更无楼上召康成。
挽汤寿潜母联
作者：章梫
朝代：清
体裁：联

有子管葛天下才，善于事亲，不以三公易其介；大母陶湛女中杰，行为世则，能令万人哭之哀。
挽汪康年联
作者：章梫
朝代：清
体裁：联

生年死日皆离乱；箴世哀时有至言。
挽高凤岐联
作者：章梫
朝代：清
体裁：联

宦海偶同舟，不闻消息此其丧；征车虚过阙，长逝魂魄恨无穷。
贺潘飞声寿联
作者：章梫
朝代：清
体裁：联

游踪卓越周瀛海；诗句峥嵘饱岁寒。
挽张之洞联
作者：章森芳
朝代：清
体裁：联

我父感师恩，先六十日负笈而行，天上重逢应一笑；相公崇硕望，有四百兆束刍为祭，人生如此足千秋。
君山怀古和曹秉生
作者：章永基
朝代：清

三千年事一伤神，难问前因与后因。黄土何心理季子，青山无泪哭春申。带横绝壁天为堑，斗大孤城地有垠。我为陈思一惆怅，等閒飘泊苦吟身。
怀赵藏愚
作者：章永康
朝代：清

照我双眸炯炯光，无端落拓少年场。难纾忧愤嵇中散，独念平生盛孝章。贫后梦魂真似水，愁来烟月不能狂。思牵隔岁逢君日，一树梅花放晚香。
感怀
作者：章永康
朝代：清

百斛秋光压两眉，河声岳色写嵚崎。举杯击筑雄心郁，度索寻橦世路危。蘅杜飘零南国怨，关山孤愤《北征》诗。缁衣日逐风尘热，寥落行藏亦自疑。
秋感
作者：章永康
朝代：清

灏灏银河露气盈，霜飙一夕满重城。梦回北塞蠮螉远，人在西堂蟋蟀鸣。红豆江干搴暮雨，白榆天上变秋声。何因落照金台上，枨触苍茫宋玉情。经年鼙鼓动江湄，又报湖湘羽檄驰。冠盖抗怀全盛日，文章回首中兴时。秋风泽畔灵均泪，落日江头杜老诗。从古建瓴形胜地，弄兵漫说是潢池。风物凄迷百思攒，凭高望远忽无端。蓟门秋树萋萋碧，水国江蓠故故残。月黑重云飞雁迥，日黄阴碛射雕寒。天涯兄弟三年别，几次乡书取独看。残蝉嘶月迥离心，络角明河夜气沈。丹凤城遥迟梦度，青鸾镜薄鉴愁深。谁怜南国悲纨扇，早识西楼怨锦衾。潮鲤不来秋又老，梧桐阴里听清砧。
秋感·其一
作者：章永康
朝代：清

灏灏银河露气盈，霜飙一夕满重城。梦回北塞蠮螉远，人在西堂蟋蟀鸣。红豆江干搴暮雨，白榆天上变秋声。何因落照金台上，枨触苍茫宋玉情。
秋感·其三
作者：章永康
朝代：清

风物凄迷百思攒，凭高望远忽无端。蓟门秋树萋萋碧，水国江蓠故故残。月黑重云飞雁迥，日黄阴碛射雕寒。天涯兄弟三年别，几次乡书取独看。
秋感·其二
作者：章永康
朝代：清

经年鼙鼓动江湄，又报湖湘羽檄驰。冠盖抗怀全盛日，文章回首中兴时。秋风泽畔灵均泪，落日江头杜老诗。从古建瓴形胜地，弄兵漫说是潢池。
秋感·其四
作者：章永康
朝代：清

残蝉嘶月迥离心，络角明河夜气沈。丹凤城遥迟梦度，青鸾镜薄鉴愁深。谁怜南国悲纨扇，早识西楼怨锦衾。潮鲤不来秋又老，梧桐阴里听清砧。
石油湾
作者：章永祚
朝代：清
体裁：古风

延长产石油，出自岩窦里。激水旋浓沤，清膏腻无比。校书灯可燃，医疡疥能已。有司苦馈献，悉索罄瓶罍。我来三年余，方知产自此。绿影映澄潭，凝脂缀高垒。稍待春气融，持钱贸乡里。伟哉造化功，无由测终始。火井与酒泉，安用诧奇诡。
日说
作者：章汉
朝代：清

日说归休未便休，三年濡滞一生羞。秋风虚动张翰棹，夜月空悬庾亮楼。七叶汉貂声自藉，千金燕骏骨谁收。贤愚穷达从来事，呼我何妨任马牛。
燕山叠翠
作者：章汉
朝代：清
体裁：五言绝句

群峰接翠微，图画倚天起。扶杖看山行，此身亦画里。
咏佛手柑
作者：章炜
朝代：清
体裁：七言律诗

霜信园林次第探，麻姑仙爪幻黄柑。拈花色向空中悟，证果香从妙处参。写出秋心金可铸，握疑仙掌露常含。现身自契真如旨，一捻遥天月影涵。
发毕节巴留别唐元帅
作者：章炳麟
朝代：清
体裁：五言律诗

旷代论滇士，吾思杨一清。中垣销薄蚀，东胜托干城。形势稍殊昔，安危亦异情。愿君恢霸略，不必讳从横。
台北旅馆书怀寄呈南海先生
作者：章炳麟
朝代：清
体裁：五言排律

一读登楼赋，悠然吾土思。回顾忆畴昔，搔首愈踌踟。早岁横江汉，谈经待不其。清言凌白马，壮志抚黄羲。忽展埼亭集，愈惊秀楚词。帝秦终蹈海，访武尚明夷。石隐优游日，天王明圣时。操刀期必割，沦鼎待重掎。鹖换雕题服，虬登隐背枝。佩緺延茂士，赐玦愧遗黎。老泪长门掬，深情故剑知。漂山成众煦，建旐倡群疑。已恸尧台锢，那堪嵇灶戣。有行黔墨突，无涕吊湘累。沙麓精灵在，蓬瀛风鹤危。飞丸穷赵壹，问卜警爰丝。蹈火心非悔，盍簪涂又歧。东洲花树迥，南国羽书迟。斗转空凭眺，河清动夙悲。千年仲宣恨，荼苦更如饴。
夏口行
作者：章炳麟
朝代：清
体裁：古风

夏口何迢迢，南国之纪纲。中有二猛士，威棱瞻殊荒。力能斩地脉，智能分天章。不念同胞苦，好自相扶将。斗鸡一寻衅，骨肉还相戕。称兵犯莫府，五战皆夷伤。行行各分陌，千里不相望。远视尚角目，焉知弟与兄。朔风忽陵厉，白露能为霜。赤松既云远，谁能无他肠。良言不见听，思之泪沾裳。
大学
作者：章炳麟
朝代：清
体裁：古风

北风吹空沙砾起，劳农笳笛闻边里。学童腾踔如飞狼，虎皮先生寒作羊。嘶声传语且归沐，燕赵佳人美如玉。成均六代音已衰，伶箫倡舞亦可为。诗中曹刘真老兵，新朝鼓吹宜蛙鸣。冒顿英灵头曼朽，物寄瓶中更何有。朅来举幡称攘奸，须臾佻达城阙间。庆卿图穷终现匕，敢为锥刀争一死。焚书坑儒信有人，未必陈吴为报秦。
寄梁启超
作者：章炳麟
朝代：清
体裁：古风

秦风号长杨，白日忽西匿。南山不可居，啾啾鸣大特。狂走上城隅，城隅无栖翼。中原竟赤地，幽人求未得。昔我行东越，道至溪知穷。洒酒思共和，共和在海东。谁令诵诗礼，发蒙成奇功。今我行江汉，候骑盈山邱。借问杖节谁，云是刘荆州。绝甘厉朝贤，木瓜为尔酬。至竟盘盂书，文采欢田侯。去去不复顾，迷阳当我路。河图日以远，鸱枭日以怒。安得起槁骨，掺袪共驰步。驰步不可东，驰步不可西，驰步不可南，驰步不可北。鉴皇穹黎庶，均平无九服。顾我齐州产，宁能忘禹域。击磬一微秩，志屈逃海滨。商容冯马徒，志在诛纣辛。怀哉殷周世，大泽宁无人。
思岳阳
作者：章炳麟
朝代：清
体裁：五言律诗

大江至荆楚，天险为之开。昔过新墙驿，遥怜宗衮才。万山如马度，独戍有龙回。湖外今无事，飞云自去来。
挽南京光复诸烈士联
作者：章炳麟
朝代：清
体裁：联

群盗鼠窃狗偷，死者不瞑目；此地龙蟠虎踞，古人之虚言。
挽唐继尧联
作者：章炳麟
朝代：清
体裁：联

功似周绛侯，才似李西平，僭制已除，独秉义心存共主；燕昭晚求仙，齐桓晚多宠，雄图虽蹶，终于民国是完人。
挽张振武联
作者：章炳麟
朝代：清
体裁：联

英雄故自粗疏，犹当宥之十世；权利能无受咎，如可赎兮百身。
挽胡汉民联
作者：章炳麟
朝代：清
体裁：联

君真是介甫后身，举世谁知新法便；我但学茂弘弹指，九泉应笑老儒迂。
挽蒋智由联
作者：章炳麟
朝代：清
体裁：联

卅年与世相浮沉，朝市山林，卷舒由己；千古论才无准的，黄钟瓦缶，际遇为之。
挽谭延闿联
作者：章炳麟
朝代：清
体裁：联

治大国如烹小鲜，何曾食万钱，胡广理万事；乐与饵而止过客，负羁舍其室，康成保其乡。
挽陈其美联
作者：章炳麟
朝代：清
体裁：联

愿君化彗尾；为我扫幽燕。
挽陈其美联
作者：章炳麟
朝代：清
体裁：联

瑜瑾长无点；松筠自有操。
桃源行
作者：章炳麟
朝代：清
体裁：古风

五溪天下险，丛桃何便娟。欣然裹粮至，所求乔与佺。涉水苦湍碛，登陆迷畦阡。役夫殊健饭，三升犹枵然。解縢下吏舍，诸偷方阗阗。长官日倦卧，黄金勒膺前。昨者起军府，罢癃不盈千。清浪虏已逼，山寇复揉挻。流黄一煎饵，蝉蜕随飞烟。群仙获兵解，洞府为填咽。桃根斫斧尽，桃叶从风迁。已矣下濑去，清沅莽无边。
狱中赠邹容
作者：章炳麟
朝代：清

邹容吾小弟，被发下瀛州。
快剪刀除辫，干牛肉作餱。
英雄一入狱，天地亦悲秋。
临命须掺手，乾坤只两头！
狱中赠邹容
作者：章炳麟
朝代：清
体裁：五言律诗

邹容吾小弟，被发下瀛洲。快剪刀除辫，干牛肉作糇。英雄一入狱，天地亦悲秋。临命须掺手，乾坤只两头。
玉山吟社席上即事
作者：章炳麟
朝代：清
体裁：七言绝句

唾壶击破转心惊，弹指苍茫景物更。满地江湖吾尚在，棋枰声里俟河清。
辰州
作者：章炳麟
朝代：清
体裁：五言律诗

天道有兴废，神仙非久长。避秦留怪伟，多难此瞻望。熏穴兵符峻，探丸盗迹狂。缘流问渔父，相对涕沾裳。
雅堂索字书赠
作者：章炳麟
朝代：清
体裁：七言绝句

蓑墙葺屋小于巢，胡地平居渐二毛。松柏岂容生部娄，年年重九不登高。
食瓜
作者：章炳麟
朝代：清

膏火长为患，呼僮且卖瓜。不辞停浊酒，正尔醉流霞。却热频添凌，承尘为笼纱。青门尚酣战，莫问故侯家。老欲灌园去，于陵已陆沈。海隅沙正白，塞上气犹阴。大实能寒胆，明灯不系心。休将天子树，还以换兼金。
食瓜·其一
作者：章炳麟
朝代：清
体裁：五言律诗

膏火长为患，呼僮且卖瓜。不辞停浊酒，正尔醉流霞。却热频添凌，承尘为笼纱。青门尚酣战，莫问故侯家。
食瓜·其二
作者：章炳麟
朝代：清
体裁：五言律诗

老欲灌园去，于陵已陆沈。海隅沙正白，塞上气犹阴。大实能寒胆，明灯不系心。休将天子树，还以换兼金。
饯岁
作者：章炳麟
朝代：清
体裁：五言律诗

不作彭殇念，吾犹恋椭球。短长看日夜，身世等蜉蝣。残鬓睢阳恨，馀生逝水浮。青阳东国早，春又满蛉洲。
黑龙潭
作者：章炳麟
朝代：清
体裁：五言律诗

昔践松花岸，今临黑水祠。穷荒行欲市，垂老策无奇。载重看黄马，供厨致白罴。武侯祠下宿，扶杖转支离。
秋日西湖即景
作者：章烜
朝代：清

独自寻诗趁野晴，断桥南去路平平。四分台榭六分水，三面湖山一面城。沽酒市藏枫叶暗，打鱼灯逐蓼花明。高林忽隔犹回首，指点归途带月行。
舟次严陵滩
作者：章烜
朝代：清

秋江遥望势瀰漫，百丈荒堤卧远澜。平地拓开三面水，宿云放出几重峦。风高鸟爱搏霄易，滩急船怀退步难。为有披裘人坐钓，至今五月尚馀寒。
谒岳武穆墓
作者：章烜
朝代：清

晨兴泛舟游，朝暾在林杪。白露溥未收，禽声破清晓。言寻精忠墓，众山争缭绕。表柱带潮痕，松楸杂丛筱。遐哉古英雄，丹心何皎皎。铜驼感荆棘，挥戈期直捣。犁庭事不成，虏气已全扫。岂非偏安局，犹藉公力保。回首北邙山，墟墓知多少。珠襦并玉柙，零落竟无考。兹坟独巍然，生气淩八表。不死在人心，何忧天地槁。我来瞻眺间，挥泪拜秋草。
重过西安陈吟樵
作者：章烜
朝代：清

昔日别君花欲坠，今日逢君花正媚。花开花谢倏三年，共喜音容未憔悴。青青草色满长堤，客子天涯路不迷。携得瓮头新酿酒，乱香深处听莺啼。
题沈亭丈画竹二首
作者：章烜
朝代：清

三竿两竿墨画竹，腕底飕飕泻寒绿。浑然见竹不见人，满腹烟云起崖谷。枝摇箨脱听有声，笔刀手铁天然成。夜来风雨洒窗北，纵横四壁龙蛇行。
题沈亭丈画竹二首·其一
作者：章烜
朝代：清

三竿两竿墨画竹，腕底飕飕泻寒绿。浑然见竹不见人，满腹烟云起崖谷。
题沈亭丈画竹二首·其二
作者：章烜
朝代：清

枝摇箨脱听有声，笔刀手铁天然成。夜来风雨洒窗北，纵横四壁龙蛇行。
题闺秀邹蕊珠慎馀斋诗集二首
作者：章烜
朝代：清

瑶池仙子早骖鸾，剩有诗篇下界看。一样春晖慈荫好，拂云新拓碧琅玕。不负龙山此日过，同岑容听广寒歌。分明慧业三生在，一瓣心香印大罗。
题闺秀邹蕊珠慎馀斋诗集二首·其一
作者：章烜
朝代：清

瑶池仙子早骖鸾，剩有诗篇下界看。一样春晖慈荫好，拂云新拓碧琅玕。
题闺秀邹蕊珠慎馀斋诗集二首·其二
作者：章烜
朝代：清

不负龙山此日过，同岑容听广寒歌。分明慧业三生在，一瓣心香印大罗。
题景福泉雪泉图
作者：章煦
朝代：清

欲写清白意，何如此雪泉。几人同臭味，一纸感云烟。是见前生相，因添见在缘。江湖已岁暮，相对正怡然。
丁巳1797秋年兄林炜如悬弧时长郎达卿偕弟静有台厦游泮双喜
作者：章甫
朝代：清

撷藻流香蔚翠岚，鲲沙鹭岛闹歌酣。连镳争奋群空北，列宿欣占极耀南。金友玉昆方陆二，阳乔阴梓等苏三。双齐文福推奇特，盛事真堪播美谈。万丈文光达上台，秋高直射斗牛来。导河西授传家钵，学海东抡华国才。十载砚穿磨日月，双锋匣出鼓风雷。是龙露角观初变，拔浪端应奋锦回。
丁巳1797秋年兄林炜如悬弧时长郎达卿偕弟静有台厦游泮双喜·其一
作者：章甫
朝代：清

撷藻流香蔚翠岚，鲲沙鹭岛闹歌酣。连镳争奋群空北，列宿欣占极耀南。金友玉昆方陆二，阳乔阴梓等苏三。双齐文福推奇特，盛事真堪播美谈。
丁巳1797秋年兄林炜如悬弧时长郎达卿偕弟静有台厦游泮双喜·其二
作者：章甫
朝代：清

万丈文光达上台，秋高直射斗牛来。导河西授传家钵，学海东抡华国才。十载砚穿磨日月，双锋匣出鼓风雷。是龙露角观初变，拔浪端应奋锦回。
七夕连雨
作者：章甫
朝代：清

天孙无奈别离何，秋以为期始渡河。昨日洗车今坠泪，人间风雨莫嫌多。
七月雨夜即景
作者：章甫
朝代：清

不解贫而乐，唯期老者安。岁时更漏急，人事酒杯宽。静夜鸣涛近，新秋带雨寒。邻鸡催晓起，自觉怯衣单。
万石岩
作者：章甫
朝代：清

叠嶂层峦万石生，幽岩搆结岂虚名。鸟吟空谷偷诗调，水滴寒桥淡画声。四面溪山皆旧迹，几间楼阁半新成。搜奇引入桃源胜，疑是仙津路可行。
与广文黄淡川话旧
作者：章甫
朝代：清

而舅于予乃弟兄，才华早已耳声名。桂蟾秋月香闽峤，桃李春官烂帝城。两地隔江遥系念，一时航海话关情。瀛东道立尊师训，晋秩端应荷宠荣。
与施乃庚郭乃承李尔冲登乌石山
作者：章甫
朝代：清

闻道乌山好，相邀踏翠微。近城无市气，入寺有禅机。百道阶泉古，千重锦绣围。登临贪景胜，戴月乃言归。
与施乃庚郭乃承游诚伯李尔冲宿鼓山延客堂
作者：章甫
朝代：清

宿得山房万念清，不贪势利不贪名。微茫梵语空中味，潇洒松涛世外声。觉破长眠钟报晓，醒馀痴梦漏残更。即今点化思回首，误落人间已半生。
与郑君弼游鹭江诸胜
作者：章甫
朝代：清

选胜肩舆转，搜奇屐齿通。云深藏野寺，树古老秋风。眼入青霄里，心雄碧海中。归途霞返照，散满鹭江红。
与郭乃承夜集晓镜斋话旧越日送归温陵
作者：章甫
朝代：清

老大离情更黯然，东游几日便西旋。每难晤面惟分水，最易谈心亦隔年。半榻偿馀诗酒债，一灯话尽古今缘。晨兴又是江头别，惆怅飞航各一天。
与韩奎垣话南川近状
作者：章甫
朝代：清

投荒垂老者，万死一生间。白发三千里，黄沙百二关。冲开烟瘴塞，踏破岭云悭。闻道天涯健，相期海外还。
丙午1783林逆之变予募义堵禦戊申1786中堂福公奉命平台志庆
作者：章甫
朝代：清

渠魁枉自外生成，化日光天妄肆横。死徙村墟皆鬼啸，变迁市井不鸡鸣。漆头纵待三年送，悬首宁逃一怒征。我拔义旗同奏凯，羽书飞报亦干城。
丙寅1806除夕坐夜有感
作者：章甫
朝代：清

光阴忽忽几时迁，衍数浮生又二年。且把鼓催驱病鬼，敢将酒祭犒诗仙。声声漏箭将终岁，耿耿星桥欲曙天。笑共寒梅欣待旦，逢春可作老来妍。
东西塔
作者：章甫
朝代：清

人工奇绝直神工，宝塔巍然晋水中。五级当时连上下，双峰终古峙西东。分排寺闼摩天起，长镇泉关拔地雄。梯石螺旋旋到上，登临眼尽八闽空。
东观读未见书
作者：章甫
朝代：清

吾闻华峤书后汉，老子藏书号东观。东观之书柱下藏，中有奇书待搜看。蓬莱山上问道家，蓬莱山下罗书案。藏之名山传其人，发箧真如天章焕。卒然读之得未曾，不厌百回通一旦。古来拥书富多文，漫侈风流誇淹贯。杜氏库兮曹氏仓，非不琳琅万轴灿。争如柱史妙秘藏，妙秘几人经把玩。纵封群玉山中书，未抵蓬莱山一半。吾侪学海信无涯，茫茫那不望洋叹。
东郊春兴
作者：章甫
朝代：清

大块文章点缀工，十分春色海东东。晴光烘著閒花草，遮莫争娇绿与红。
中秋出闱夜游三山
作者：章甫
朝代：清

七艺今朝满，三秋此夜分。游人多异地，试客尽同群。灯烂光欺月，歌高响遏云。榕城好风景，随处挹清芬。